open-index/open-wikipedia-markdown huggingface dataset:
അന്റാറ

ഇന്തോനേഷ്യയിലെ ദേശീയ വാർത്താവിതരണസ്ഥാപനമാണ് **അന്റാറ**. ജക്കാർത്തയാണ് ഇതിന്റെ ആസ്ഥാനം. ഡച്ച്-ജാപ്പനീസ് അധീശത്വത്തിനെതിരായ ഇന്തോനേഷ്യൻ സ്വാതന്ത്ര്യസമരത്തെ സഹായിക്കുന്നതിനുവേണ്ടി 1937-ൽ ആഡം മാലികിന്റെ നേതൃത്വത്തിൽ ഒരു സ്വതന്ത്രസ്ഥാപനമായിട്ടാണ് അന്റാറാ ആരംഭിച്ചത്. 1945 ആഗസ്റ്റ് 17-ന് ഇന്തോനേഷ്യ സ്വതന്ത്രയായ വിവരം ആദ്യമായി പ്രഖ്യാപിച്ചത് അന്റാറായായിരുന്നു. ആഡം മാലിക് പിന്നീട് ഇന്തോനേഷ്യയുടെ വിദേശകാര്യമന്ത്രിയും 26-ആം ഐക്യരാഷ്ട്ര പൊതുസഭയുടെ അധ്യക്ഷനുമായി പ്രവർത്തിച്ചിട്ടുണ്ട്. ഇന്തോനേഷ്യയിലെ പ്രധാന നഗരങ്ങളിൽ ഇതിന്റെ ശാഖകൾ പ്രവർത്തിക്കുന്നു. ഏഷ്യയിലെ പ്രമുഖ രാജ്യങ്ങളിലും ലണ്ടൻ‍, ന്യൂയോർക്ക് തുടങ്ങിയ വിദേശ തലസ്ഥാനങ്ങളിലും അന്റാറായ്ക്ക് സ്വന്തം ലേഖകൻമാരുണ്ട്. പ്രധാനപ്പെട്ട വിദേശ വാർത്താ ഏജൻസികളിൽനിന്നും അന്റാറാ വാർത്തകൾ ശേഖരിക്കുകയും അവിടത്തെ ഗവൺമെന്റിനും പത്രങ്ങൾക്കും വിതരണം നടത്തുകയും ചെയ്യുന്നു.

രണ്ടാം ലോകയുദ്ധത്തിനു മുൻപ് ഇന്തോനേഷ്യയിൽ പ്രചരിച്ചിരുന്ന പ്രമുഖ പത്രങ്ങൾ ഡച്ചുഭാഷയിലുള്ളവയായിരുന്നു. ഇന്തോനേഷ്യൻ ഭാഷാപത്രങ്ങളാകട്ടെ അവിടുത്തെ ദേശീയപ്രസ്ഥാനവുമായി ബന്ധപ്പെട്ടിരുന്നു. ജപ്പാൻകാരുടെ അധിനിവേശകാലത്ത് സകല പത്രങ്ങളും നിരോധിക്കപ്പെട്ടു. എന്നാൽ സൈനികവകുപ്പിന്റെ നിയന്ത്രണത്തിൽ രണ്ടു പത്രങ്ങൾ മാത്രം പുറത്തുവന്നുകൊണ്ടിരുന്നു. 1957-ൽ പ്രസിഡന്റ് സുക്കാർണോ പത്രങ്ങളുടെ മേൽ ഒട്ടേറെ നിയന്ത്രണങ്ങൾ ഏർപ്പെടുത്തി; 1963-ലും 1965-ലും ഇതു വർധിച്ചു. അക്കാലത്ത് അന്റാറായുടെ നിയന്ത്രണം കമ്യൂണിസ്റ്റനുഭാവികളായ പത്രാധിപൻമാർക്കായിരുന്നു. സുക്കാർണോഭരണത്തിന്റെ ജിഹ്വയായി അന്റാറായെ അവർ ഉപയോഗപ്പെടുത്തി.

1965-ലെ കമ്യൂണിസ്റ്റുവിരുദ്ധ വിപ്ലവത്തെത്തുടർന്ന് സൈനികഭരണം അന്റാറായുടെ പ്രവർത്തനം ആദ്യം നിർത്തലാക്കിയെങ്കിലും പിന്നീട് സൈനിക നിയന്ത്രണത്തിൽ പുനഃസ്ഥാപിച്ചു. *പ്രതിവിപ്ലവകാരികളെ (കമ്യൂണിസ്റ്റുകാരെ) തൂത്തെറിയുക* എന്നതായി അന്റാറായുടെ പുതിയ ലക്ഷ്യം. അതിനുവേണ്ടി ഈ വാർത്താ ഏജൻസിയെ ഫലപ്രദമായി ഉപയോഗിക്കുകയുണ്ടായി. പിന്നീടുണ്ടായ ഭരണമാറ്റത്തോടെ അന്റാറാ ഒരു യഥാർഥ ദേശീയ വാർത്താ ഏജൻസിയായി രൂപാന്തരപ്പെട്ടു.

റോയിട്ടേഴ്സ്, ബ്ലൂം ബെർഗ് തുടങ്ങിയ അന്താരാഷ്ട്ര വാർത്താവിതരണ ശൃംഖലകളുമായി സഹകരിച്ചു പ്രവർത്തിക്കുന്ന അന്റാറാ, ഏഷ്യയിലെ വ്യവസായ വാർത്തകൾക്കുവേണ്ടി ഏഷ്യൻ പൾസ് എന്ന പേരിൽ ഒരു വാർത്താവിഭാഗവും പ്രവർത്തിപ്പിക്കുന്നുണ്ട്.

## പുറംകണ്ണികൾ
* ഔദ്യോഗിക വെബ്സൈറ്റ്
* http://www.nerve.in/tags:antara%2Bnews%2Bagency 

വർഗ്ഗം:പത്രപ്രവർത്തനം
വർഗ്ഗം:വാർത്താ ഏജൻസികൾ
എം. ഗോപാലൻകുട്ടി നായർ

കൊടുവള്ളി നിയമസഭാ മണ്ഡലത്തെ ഒന്നും രണ്ടും കേരള നിയമസഭയിൽ പ്രതിനിധീകരിച്ച രാഷ്ട്രീയ നേതാവാണ് **എം. ഗോപാലൻകുട്ടി നായർ** (11 നവംബർ 1923 - ). കോൺഗ്രസ് പ്രവർത്തകനായ ഇദ്ദേഹം ജനിച്ചത് 1923 നവംബർ 11നാണ്.

നിയമസഭയിൽ കോൺഗ്രസിന്റെ ഡെപ്യൂട്ടി വിപ്പ്, കിഴക്കോത്ത് പഞ്ചായത്ത് ബോർഡ് പ്രസിഡന്റ്, മലബാർ ക്രിക്കറ്റ് കമ്മിറ്റി ബോർഡംഗം, കെ.പി.സി.സി. അംഗം, സംസ്ഥാന ഹജ്ജ് കമ്മിറ്റിയംഗം; കോഴിക്കോട് സഹകരണ പ്രിന്റിംഗ് പ്രസിന്റെ ഡയറക്ടർ, കൊടുവള്ളി സഹകരണ ബാങ്ക് പ്രസിഡന്റ് എന്നീ നിലകളിലും എം. ഗോപാലൻകുട്ടി നായർ പ്രവർത്തിച്ചിട്ടുണ്ട്.

## അവലംബം

വർഗ്ഗം:1923-ൽ ജനിച്ചവർ
വർഗ്ഗം:നവംബർ 11-ന് ജനിച്ചവർ
വർഗ്ഗം:ഒന്നാം കേരള നിയമസഭാംഗങ്ങൾ
വർഗ്ഗം:രണ്ടാം കേരള നിയമസഭാംഗങ്ങൾ
വർഗ്ഗം:കേരളത്തിലെ ഇന്ത്യൻ നാഷണൽ കോൺഗ്രസ് പ്രവർത്തകർ
പടിഞ്ഞാറൻ കടുവാവരയൻ

**പടിഞ്ഞാറൻ കടുവാവരയൻ**(Western Tiger Swallowtail) ചിത്രശലഭങ്ങൾക്ക് കിഴക്കുള്ളവയുമായി പറയത്തക്ക വ്യത്യാസങ്ങളില്ല. എന്നാൽ ഈ ഇനത്തിൽ ഒരുതരത്തിലുള്ള പെൺ‌ശലഭങ്ങൾ മാത്രമേയുള്ളൂ. ആണിന്റെയും പെണ്ണിന്റെയും വാലുകളുടെ കീഴ്‌ഭാഗത്ത് നീലനിറമുണ്ടാകും. വടക്കേ അമേരിക്കൻ വൻ‌കരയുടെ പടിഞ്ഞാറൻ പ്രദേശങ്ങളിൽ വ്യാപകമായി ഇവയെ കാണാം.

വർഗ്ഗം:ചിത്രശലഭങ്ങൾ
വർഗ്ഗം:കിളിവാലൻ ചിത്രശലഭങ്ങൾ
കിളിവാലൻ ചിത്രശലഭങ്ങൾ

വലിയ വർണ്ണാഭമായ ചിത്രശലഭങ്ങൾ അടങ്ങിയ **പാപ്പിലിയോണിഡേ** എന്ന ചിത്രശലഭകുടുംബം. മീവൽ പക്ഷിയുടേത് പോലുള്ള ചെറിയ വാൽ ഈ ശലഭങ്ങളുടെ പ്രത്യേകതയാണ്. ഇവ കിളിവാലൻ ശലഭങ്ങൾ എന്നറിയപ്പെടാൻ കാരണം ഈ വാലാണ്. ഏറെ വലുതും തിരിച്ചറിയാൻ ഏറ്റവും എളുപ്പവുമായ ചിത്രശലഭ കുടുംബമാണിത്. ലോകത്തിൽ ആകെ 700 ഓളം ഇനം കിളിവാലൻ ശലഭങ്ങളുണ്ട്. ഭാരതത്തിൽ 107 ഇനം കിളിവാലൻ ശലഭങ്ങളുള്ളപ്പോൾ  കേരളത്തിൽ 19 ഇനം ഉള്ളതായി കണക്കാക്കപ്പെട്ടിരിക്കുന്നു.

ശലഭ മുട്ടകൾ ഗോളാകൃതിയിലാണ്.ലാർവകൾക്ക് ശരീരത്തിന്റെ മുകൾ ഭാഗത്ത് മുള്ളുകളോ മുഴകളോ ഉണ്ടായിരിക്കും.കിളിവാലൻ ശലഭങ്ങളുടെ മറ്റൊരു തിരിച്ചറിയൽ പ്രത്യേകത അവയുടെ ശലഭപ്പുഴുക്കളിൽ കാണുന്ന ഓസ്മെറ്റീരിയംഎന്ന ഭാഗമാണ്. തലയ്ക്കും ഉരസ്സിന്റെ ആദ്യഖണ്ഡത്തിനും ഇടയിൽ കാണുന്ന വെളുത്ത നിറത്തിൽ കാണുന്ന കൊമ്പ് പോലുള്ള ഭാഗമാണ് ഓസ്മെറ്റീരിയം.ശലഭപ്പുഴുവിന്റെ ശരീരം ആപത്ഘട്ടങ്ങളിൽ രണ്ടായി പിളരുന്നതുപോലെ തോന്നിക്കാൻ ഇതു സഹായിക്കുന്നു.പ്യൂപ്പകൾതല മേൽപ്പോട്ടായി തൂങ്ങിക്കിടക്കുന്നവയാണ്. തേൻ കുടിക്കാൻ ഇഷ്ടപ്പെടുന്നവയാണ് ഈ ശലഭകുടുംബാംഗങ്ങളെല്ലാം.

ഭാരതത്തിലെ ഏറ്റവും വലിയ ചിത്രശലഭമായ ഗരുഡശലഭം, വലിപ്പത്തിൽ രണ്ടാമനായ കൃഷ്ണശലഭം, 	ബുദ്ധമയൂരി, 	നാരകക്കാളി, വരയൻ വാൾവാലൻ, 	ചുട്ടിക്കറുപ്പൻ, 	മലബാർ റാവൻ, 	പുള്ളിവാലൻ, 	ചുട്ടിമയൂരി, 	നാരക ശലഭം, 	വിറവാലൻ, 	നീലക്കുടുക്ക, 	നാട്ടുറോസ്, 	വഴന ശലഭം, 	ചക്കര ശലഭം, 	പുള്ളിവാൾ വാലൻ, 	നീലവിറവാലൻ, 	മലബാർ റോസ്, 	നാട്ടുമയൂരി  എന്നിവയെക്കെ കിളിവാലൻ ശലഭങ്ങളുടെ (പാപ്പിലിയോനീഡേ) കൂട്ടത്തിലാണ് പെടുന്നത്.

അരിസ്റ്റൊലോക്കിയേസീ, റൂട്ടേസീ, അനോനേസീ, ലോറേസീ, മഗ്നോലിയേസീ എന്നീ സസ്യകുടുംബങ്ങളിൽപ്പെട്ട ചെടികളിലാണ് കിളിവാലൻ ചിത്രശലഭങ്ങളുടെ ലാർവകൾ വളരുന്നത്.

## അവലംബം

വർഗ്ഗം:ചിത്രശലഭകുടുംബങ്ങൾ
വർഗ്ഗം:ചിത്രശലഭങ്ങൾ
വർഗ്ഗം:കിളിവാലൻ ചിത്രശലഭങ്ങൾ
കിഴക്കൻ കടുവാവരയൻ

അമേരിക്കൻ ഐക്യനാടുകളുടെ കിഴക്കൻ പ്രദേശങ്ങളിലാണ് കിഴക്കൻ കടുവാവരയൻ (Eastern Tiger Swallowtail) കാണപ്പെടുന്നത്. 

ഈ ഇനത്തിലെ ആൺചിത്രശലഭങ്ങളുടെ ചിറകുകൾ പ്രധാനമായും മഞ്ഞനിറമാണ്. ഇരുചിറകുകളിലും നാലുവീതം കറുത്തവരകൾ കാണും. ചിറകുകളുടെ വശങ്ങളിൽ കറുപ്പിൽ മഞ്ഞ പുള്ളികളോടെ വരയുമുണ്ടാകും. 

കിഴക്കൻ ശലഭങ്ങളിൽ രണ്ടു തരത്തിലുള്ള പെൺശലഭങ്ങളുണ്ട്. ഒന്ന് മഞ്ഞ നിറത്തിലും രണ്ടാമത്തേത് ഇരുനിറത്തിലും. മഞ്ഞനിറത്തിലുള്ളത് മിക്കവാറും ആൺ‌ശലഭങ്ങൾക്കു സമാനമായിരിക്കും. ചിറകുകളുടെ കീഴ്ഭാഗത്തുള്ള നീലനിറമാണ് പ്രധാനവ്യത്യാസം. ഇരുനിറത്തിലുള്ള പെൺ‌ശലഭങ്ങളിൽ മഞ്ഞ പുള്ളികൾ മാത്രം അങ്ങിങ്ങായി കാണാം. എങ്കിലും ഇവയുടെ ചിറകുകൾക്ക് കടുവാവരകളുടെ ചെറുനിഴലുണ്ടാകും. 

ജോർജിയ, വെർജീനിയ, അലബാമ, സൌത്ത് കരോളിന, ഡെലാവെയർ എന്നീ സംസ്ഥാനങ്ങളുടെ ദേശീയ ചിത്രശലഭമാണിത്. 

## ഇതുംകാണുക
പടിഞ്ഞാറൻ കടുവാവരയൻ

## അവലംബം

വർഗ്ഗം:ചിത്രശലഭങ്ങൾ
വർഗ്ഗം:കിളിവാലൻ ചിത്രശലഭങ്ങൾ
പീത-ശ്വേത ചിത്രശലഭങ്ങൾ

**പീറിഡേ** എന്ന് ആംഗലഭാഷയിൽ അറിയപ്പെടുന്ന ഈ ശലഭകുടുംബത്തിൽ പൊതുവെ വെള്ളയോ മഞ്ഞയോ നിറത്തിലുള്ള ചിത്രശലഭങ്ങളാണ് കാണപ്പെടുന്നത്.ആയിരത്തിൽപ്പരം ഇനം പീറിഡെ ശലഭങ്ങൾ ലോകത്താകെയുള്ളതായി കണക്കാക്കപ്പെട്ടിരിക്കുന്നു.ഇവ 76ജനുസ്സുകളിലെ ആയിരത്തിഒരനൂറ് സ്പീഷിസുകളിലായി വ്യാപിച്ചുകിടക്കുന്നു.ഭാരതത്തിൽ കാണപ്പെടുന്ന 109 ഇനങ്ങളിൽ 34 എണ്ണം കേരളത്തിൽ കാണപ്പെടുന്നു.   ശലഭങ്ങളുടെ മഞ്ഞയോ വെള്ളയോ നിറത്തിനു കാരണം അവയുടെശരീരത്തിൽ നിർമ്മിക്കപ്പെടുന്ന വിസർജ്യവസ്തുക്കളിലെ വർണ്ണകങ്ങളാണ് .പീറിഡേ കുടുംബത്തിൽപ്പട്ട വെണ്ണയുടെ നിറത്തിൽ പറക്കുന്ന ബ്രിംസ്റ്റോൺശലഭങ്ങളിൽനിന്നുമാണ് ചിത്രശലഭങ്ങൾക്ക് ഇംഗ്ളീഷ് ഭാഷയിൽ ബട്ടർഫ്ളൈ എന്നു പേരു വന്നത്. വരണ്ട പ്രദേശങ്ങളിൽ കാണപ്പെടുന്ന ഇവയിൽ ആൽബട്രോസ് ശലഭങ്ങളെപ്പോലുള്ളവ ദേശാടനം നടത്തുന്നതിൽ പ്രസിദ്ധരാണ്.പൂക്കളോടും നനഞ്ഞപ്രദേശങ്ങളോടും പ്രത്യേക താൽപര്യം കാണിക്കുന്നവയാണ് ഈ ശലഭങ്ങൾ.മുട്ടകൾക്ക് നെന്മണിയുടെ ആകൃതി.ലാർവകൾക്ക് പച്ചയോ തവിട്ടോ നിറം,കുഴലാകൃതി.
ആൺ-പെൺ ശലഭങ്ങൾ ചിറകിലെ പൊട്ടുകളുടെ എണ്ണത്തിലോ നിറങ്ങളുടെ ആകൃതിയിലോ ക്രമത്തിലോ വ്യത്യാസം കാണിക്കുന്നു.

## ചിത്രശാല


File:Butterfly_-_ശലഭം_05.JPG|പൊട്ടുവെള്ളാട്ടി
File:Butterfly_-_ശലഭം_06.JPG|പൊട്ടുവെള്ളാട്ടി



## അവലംബം

വർഗ്ഗം:ചിത്രശലഭകുടുംബങ്ങൾ
വർഗ്ഗം:ചിത്രശലഭങ്ങൾ
രോമപാദ ചിത്രശലഭങ്ങൾ

നിംഫാലിഡേ എന്ന ചിത്രശലഭക്കുടുംബത്തിലെ എല്ലാ അംഗങ്ങളുടെയും മുൻകാലുകൾ വളരെ ചെറുതും നാരുകൾപ്പോലുള്ള രോമങ്ങളാൽ മൂടപ്പെട്ടതാണ്.ഈ കാലുകൾ സ്പർശിനികളായി ഉപയോഗിക്കുന്നു.തേൻചെടികളുടെ സ്ഥാനം കണ്ടെത്താനും ശലഭപ്പുഴുവിന്റെ ഭക്ഷണസസ്യം കണ്ടെത്തി മുട്ടകൾ നിക്ഷേപിക്കാനും മണം പിടിച്ചെടുക്കാനും ഈ രോമക്കാലുകൾ ഉപയോഗിക്കുന്നു.
രോമക്കാലൻ ശലഭങ്ങളുടെ മുട്ടകൾ ഉരുണ്ടതും വെളുപ്പ് നിറമുള്ളതും ആണ്.നീണ്ടുരുണ്ട ശലഭപ്പുഴുവിന്റെ പുറത്ത് നീണ്ട മുള്ളുകൾ പോലുള്ള രോമങ്ങൾ കാണുന്നു.പുൽവർഗ്ഗത്തിൽപ്പെട്ട സസ്യങ്ങളിലാണ് പൊതുവെ ശലഭപ്പുഴുക്കൾ വളരുന്നത്.  ഈ വലിയ കുടുംബത്തെ എട്ട് ഉപകുടുംബങ്ങളായി തിരിച്ചിട്ടുണ്ട്.വളരെ വൈവിധ്യം നിറഞ്ഞ ഈ ചിത്രശലഭകുടുംബത്തിൽ ലോകത്താകമാനം 6000 ഇനം ശലഭങ്ങളുണ്ട്.  ഇവയിൽ 520 ഇനങ്ങൾ ഭാരതത്തിൽ കാണപ്പെടുമ്പോൾ കേരളത്തിൽ 97 ഇനങ്ങളാണ് നിരീക്ഷിക്കപ്പെട്ടിരിക്കുന്നത്.

## അവലംബം

വർഗ്ഗം:ചിത്രശലഭകുടുംബങ്ങൾ
വർഗ്ഗം:ചിത്രശലഭങ്ങൾ
വർഗ്ഗം:രോമപാദ ചിത്രശലഭങ്ങൾ
മാലേത്ത് ഗോപിനാഥപിള്ള

കേരളാ നിയമസഭയിലെ ഒരു മുൻ സാമാജികനായിരുന്നു **മാലേത്ത് ഗോപിനാഥപിള്ള** (2 ജൂലൈ 1928 -20 ജൂൺ 2013). ഒന്നും രണ്ടും കേരളാ നിയമസഭകളിൽ ആറന്മുള മണ്ഡലത്തേ പ്രതിനിധീകരിച്ചത് ഗോപിനാഥപിള്ളയായിരുന്നു. സജീവ കോൺഗ്രസ് പ്രവർത്തകനായിരുന്നു. കൊച്ചു കേശവപിള്ളയുടേയും മാണിക്ക്യ പിള്ള പാർവതിപിള്ളയുടെയും മകനായി ജനിച്ചു. അനന്തലക്ഷ്മിയമ്മയായിരുന്നു ആദ്യ ഭാര്യ, പിന്നീട് കോമളവല്ലി പിള്ളയെ വിവാഹം ചെയ്തു. രണ്ട് ആൺമക്കളും മൂന്ന് പെൺമക്കളും ഇദ്ദേഹത്തിനുണ്ട്.

എൻ.എസ്.എസ്. ഡയറക്ടർ ബോർഡംഗം,പള്ളിയോട സേവ സംഘം പ്രസിഡന്റ് (ആറന്മുള വള്ളംകളി), ശങ്കർ മന്ത്രിസഭയിലെ പാർലമെന്ററികാര്യ സെക്രട്ടറി എന്നീ നിലകളിലും ഇദ്ദേഹം പ്രവർത്തിച്ചിരുന്നു. 

## അവലംബം

വർഗ്ഗം:1928-ൽ ജനിച്ചവർ
വർഗ്ഗം:ജൂലൈ 2-ന് ജനിച്ചവർ
വർഗ്ഗം:2013-ൽ മരിച്ചവർ
വർഗ്ഗം:ജൂൺ 20-ന് മരിച്ചവർ

വർഗ്ഗം:കേരളത്തിലെ ഇന്ത്യൻ നാഷണൽ കോൺഗ്രസ് പ്രവർത്തകർ
വർഗ്ഗം:ഒന്നാം കേരള നിയമസഭാംഗങ്ങൾ
വർഗ്ഗം:രണ്ടാം കേരള നിയമസഭാംഗങ്ങൾ
ഫ്രാൻസിസ്കോ ഫ്രാങ്കോ

സ്പെയിനിലെ ഒരു ഏകാധിപതി ആയിരുന്നു **ഫ്രാൻസിസ്കോ ഫ്രാങ്കോ**. അസാധാരണമായ സാമർഥ്യത്താൽ 34-ാം വയസ്സിൽ സ്പെയിനിൽ പട്ടാള ജനറൽ ആയ ആളാണ് ഫ്രാങ്കോ.രാജഭരണം ഇഷ്ടപ്പെട്ട അദ്ദേഹത്തിനു സ്പെയിൻ ഒരു റിപ്പബ്ലിക്ക് ആയത് സഹിക്കാൻ കഴിഞ്ഞില്ല.സ്പെയിനിൽ അധികാരമേറ്റ ഇടതുപക്ഷ സർക്കാരിനെതിരെ ഫ്രാങ്കോ ആഞ്ഞടിച്ചു.കടുത്ത പോരാട്ടത്തിനൊടുവിൽ അദ്ദേഹം നയിച്ച നാഷണലിസ്റ്റുകൾ വിജയിച്ചു.അങ്ങനെ 1939-ൽ അദ്ദേഹം സ്പെയിനിന്റെ ഏകാധിപതി ആയി.

രണ്ടാം ലോകമഹായുദ്ധത്തിൽ സ്പെയിൻ പങ്കു ചെർന്നില്ലെങ്കിലും ഹിറ്റ്‌ലർക്കും മുസ്സോളിനിക്കും സഹായങ്ങൾ നൽകി.യുദ്ധാനന്തരം ഫ്രാങ്കോ പൗര സ്വാതന്ത്ര്യത്തിനു വിലക്കുകൾ ഏർപെടുത്തി.പത്രത്തിനും നിയന്ത്രണം കൊണ്ടുവന്നു.തന്റെ കാലശേഷം സ്പെയിനിൽ രാജഭരണം പുനസ്ഥാപിക്കാനായി അദ്ദേഹം ജുവാൻ കാർലോസ് രാജകുമാരനെ അടുത്ത പരമാധികാരിയും രാജാവുമായി നിശ്ചയിച്ചു.1975-ൽ അദ്ദേഹം അന്തരിച്ചു.

## അവലംബം

## പുറത്തേക്കുള്ള കണ്ണികൾ

വർഗ്ഗം:സ്പെയിനിലെ ഭരണാധികാരികൾ
വർഗ്ഗം:ജൂതവിരോധം
ബാബുറാം ഭട്ടറായി

നേപ്പാളിന്റെ 35-ആമത് പ്രധാനമന്ത്രിയാണ് **ബാബുറാം ഭട്ടറായി** (**Baburam Bhattarai**) (ജനനം 26 May 1954). 2011 ഓഗസ്റ്റ് 29-ന് അധികാരത്തിലേറി. ഡൽഹിയിലെ ജവഹർലാൽ നെഹ്റു യൂണിവേഴ്സ്റ്റിയിൽ നിന്നാണ് ഡോക്ടറേറ്റ് എടുത്തത്. മാവോ വാദികളുടെ നേതാവായ ഇദ്ദേഹം മാവോവാദികളിലെ മിതവാദി എന്നാണ് അറിയപ്പെടുന്നത്. 2008-ൽ മാവോവാദി മന്ത്രിസഭയിൽ ഉപമുഖ്യമന്ത്രിസ്ഥാനവും ധനകാര്യവകുപ്പും കൈകാര്യ ചെയ്തിട്ടുണ്ട്.

## അവലംബം

## പുറത്തേക്കുള്ള കണ്ണികൾ

വർഗ്ഗം:1954-ൽ ജനിച്ചവർ

വർഗ്ഗം:മേയ് 26-ന് ജനിച്ചവർ

വർഗ്ഗം:നേപ്പാളിന്റെ പ്രധാനമന്ത്രിമാർ
കടവൂർ ശിവദാസൻ

കൊല്ലം ജില്ലയിൽ നിന്നുള്ള മുതിർന്ന
ഇന്ത്യൻ നാഷണൽ കോൺഗ്രസ് പാർട്ടി
നേതാവും സംസ്ഥാന കാബിനറ്റ് വകുപ്പ് മന്ത്രിയും നാല് തവണ കേരള നിയമസഭയിൽ അംഗവുമായിരുന്ന 
ട്രേഡ് യൂണിയൻ നേതാവായിരുന്നു
** കടവൂർ ശിവദാസൻ(1932-2019) **

## ജീവിതരേഖ
കൊല്ലം ജില്ലയിലെ പെരിനാട്
പഞ്ചായത്തിലെ കടവൂരിൽ കേശവൻ്റെയും
ലക്ഷ്മിയുടേയും മകനായി 1932 മാർച്ച് 
11ന് ജനനം. പ്രാഥമിക വിദ്യാഭ്യാസത്തിന് ശേഷം നിയമബിരുദം നേടി അഭിഭാഷകനായി ഔദ്യോഗിക ജീവിതമാരംഭിച്ചു.

## രാഷ്ട്രീയ ജീവിതം
1958-ൽ പ്രോഗ്രസീവ് സ്റ്റുഡൻസ് യൂണിയൻ വഴി പൊതുരംഗത്ത് എത്തിയ ശിവദാസൻ
1980-ൽ റവലൂഷണറി സോഷ്യലിസ്റ്റ് പാർട്ടി
ടിക്കറ്റിൽ കൊല്ലത്ത് നിന്ന് ആദ്യമായി 
നിയമസഭാംഗമായി. 1982-ൽ നടന്ന നിയമസഭ തിരഞ്ഞെടുപ്പിൽ ആർ.എസ്.പി ടിക്കറ്റിൽ കൊല്ലത്ത് നിന്ന് വിജയിച്ചെങ്കിലും 
1984-ൽ ഇന്ത്യൻ നാഷണൽ കോൺഗ്രസ് പാർട്ടിയിൽ ചേർന്ന ശിവദാസൻ
1987-ലും 1996-ലും പരാജയപ്പെട്ടു.

ഗ്രൂപ്പ് പോര് മൂർച്ഛിച്ചതിനെ തുടർന്ന്
1984-ൽ ആർ.എസ്.പി വിട്ട് ഇന്ത്യൻ നാഷണൽ കോൺഗ്രസ് പാർട്ടിയിൽ ചേർന്ന ശിവദാസൻ 1991-ൽ കൊല്ലത്ത് നിന്നും 2001-ൽ കുണ്ടറയിൽ നിന്നും വിജയിച്ചു. 2006-ൽ കുണ്ടറയിൽ നിന്നും വീണ്ടും മത്സരിച്ചെങ്കിലും മാർക്സിസ്റ്റ് പാർട്ടിയിലെ എം.എ.ബേബിയോട് പരാജയപ്പെട്ടു.

1975-ൽ യു.ടി.യു.സി സംസ്ഥാന സെക്രട്ടറിയായ ശിവദാസൻ 
1984-ൽ കോൺഗ്രസ് പാർട്ടിയിൽ ചേർന്നു.
ലീഡർ കെ.കരുണാകരൻ്റെ വിശ്വസ്ഥനായിരുന്ന ശിവദാസൻ ഐ ഗ്രൂപ്പിലെ പ്രധാന നേതാവായിരുന്നു. 
2005-ൽ കരുണാകരൻ കോൺഗ്രസ് പാർട്ടി വിട്ട് പുതിയ പാർട്ടി രൂപീകരിച്ചപ്പോൾ ശിവദാസൻ കോൺഗ്രസ് പാർട്ടിയിൽ ഉറച്ച് നിന്നു. 

കെപിസിസി നിർവാഹക സമിതി അംഗം, കെപിസിസി ജനറൽ സെക്രട്ടറി,
എഐസിസി അംഗം എന്നീ നിലകളിൽ പ്രവർത്തിച്ചു. 1996-ൽ മന്ത്രി സ്ഥാനം
ഒഴിഞ്ഞ ശേഷം കൊല്ലം ഡിസിസി പ്രസിഡൻ്റായും പ്രവർത്തിച്ചിട്ടുണ്ട്.

1977-ൽ കേരള പ്രൊവിഷണൽ 
ട്രേഡ് യൂണിയൻ കോൺഗ്രസ് സംസ്ഥാന സെക്രട്ടറിയായ ശിവദാസൻ
1985-ൽ ജനീവയിൽ നടന്ന 
ഇൻ്റർനാഷണൽ ലേബർ ഓർഗനൈസേഷൻ
പരിപാടിയിൽ കേന്ദ്ര സർക്കാരിനെ 
പ്രതിനിധീകരിച്ച് പങ്കെടുത്തു.

1981-ലെ കരുണാകരൻ മന്ത്രിസഭയിലെ
തൊഴിൽ വകുപ്പ് മന്ത്രിയായ ശിവദാസൻ
1982 മുതൽ 1987 വരെ തൊഴിൽ വകുപ്പിൻ്റെയും 1986-ൽ എക്സൈസ് വകുപ്പിൻ്റെയും മന്ത്രിയായിരുന്നു.

1995-1996 ലെ രണ്ടാം ആൻ്റണി 
മന്ത്രിസഭയിലെ വനം വകുപ്പിൻ്റെയും
ഗ്രാമവികസന വകുപ്പിൻ്റെയും മന്ത്രിയായ 
ശിവദാസൻ 2001-ൽ യു.ഡി.എഫ്
കേരളത്തിൽ വൻ വിജയം നേടിയപ്പോൾ 
മൂന്നാം എ കെ ആൻ്റണി മന്ത്രിസഭയിലെ
വിദ്യുഛക്തി വകുപ്പ് മന്ത്രിയായി.

2001 മുതൽ 2006 വരെ നിലവിലിരുന്ന
പതിനൊന്നാം കേരള നിയമസഭയിലെ
കോൺഗ്രസ് പാർലമെൻ്ററി പാർട്ടിയുടെ
ഡെപ്യൂട്ടി ലീഡറായിരുന്നു.

2004-ൽ കെ.പി.സി.സി അധ്യക്ഷ സ്ഥാനം രാജി വച്ച് ആൻ്റണി മന്ത്രിസഭയിൽ അംഗമായ കെ.മുരളീധരന് വേണ്ടി ഇദ്ദേഹം 
വൈദ്യുതി വകുപ്പ് മന്ത്രി സ്ഥാനം രാജിവക്കുകയായിരുന്നു. വിദ്യുചക്തി വകുപ്പ് ഒഴിഞ്ഞ ശിവദാസൻ പിന്നീട്
മൂന്നാം ആൻ്റണി മന്ത്രിസഭയിലെ സംസ്ഥാന
ആരോഗ്യ വകുപ്പ് മന്ത്രിയായി തുടർന്നു.

2006-ലെ നിയമസഭ തിരഞ്ഞെടുപ്പിൽ
കുണ്ടറയിൽ നിന്ന് പരാജയപ്പെട്ടതോടെ
സജീവ രാഷ്ട്രീയത്തിൽ നിന്നും വിരമിച്ചു.

## തിരഞ്ഞെടുപ്പുകൾ

## മരണം
വാർധക്യ സഹജമായ അസുഖങ്ങൾക്ക് 
ചികിത്സയിൽ തുടരവെ 
87-മത്തെ വയസിൽ 2019 മെയ് 17ന്
തിരുവനന്തപുരത്തെ സ്വകാര്യ ആശുപത്രിയിൽ അന്തരിച്ചു.

## അവലംബം

വർഗ്ഗം:കേരളത്തിലെ ഇന്ത്യൻ നാഷണൽ കോൺഗ്രസ് പ്രവർത്തകർ
വർഗ്ഗം:കൊല്ലം ജില്ലയിൽ ജനിച്ചവർ
വർഗ്ഗം:1932-ൽ ജനിച്ചവർ
വർഗ്ഗം:ഒൻപതാം കേരള നിയമസഭയിലെ മന്ത്രിമാർ
വർഗ്ഗം:പതിനൊന്നാം കേരള നിയമസഭയിലെ മന്ത്രിമാർ
വർഗ്ഗം:ആറാം കേരള നിയമസഭയിലെ മന്ത്രിമാർ
ടോണി ടാൻ കെങ് യാം

**Tony Tan Keng Yam** **ടോണി ടാൻ കെങ്യാം**. സിംഗപ്പൂർ പ്രസിഡന്റ്. 1940 ഫെബ്രുവരി 7 ന് സിഗപ്പൂരിൽ ജനനം. രാജ്യത്തെ ഏഴാമത് പ്രസിഡന്റായി ഈ 2011 സെപ്തംബർ 1ന് അധികാരമേറ്റു. നേരത്തെ ഉപപ്രധാനമന്ത്രിയായിരുന്നു. 

|-

|-

|-

|-

|-

|-

|-

|-

## അവലംബം

വർഗ്ഗം:സിംഗപ്പൂരിന്റെ പ്രസിഡന്റുമാർ
വർഗ്ഗം:1940-ൽ ജനിച്ചവർ
എ.കെ. ബാലൻ

കേരളത്തിലെ പ്രമുഖനായ രാഷ്ട്രീയനേതാവും അഭിഭാഷകനുമാണ് **എ.കെ. ബാലൻ**(ജനനം ആഗസ്റ്റ് 3, 1948). 2006-2011 കാലഘട്ടത്തിൽ കേരളത്തിലെ പട്ടികജാതി-പട്ടികവർഗ്ഗം, വൈദ്യുതി എന്നീ വകുപ്പുകളുടെ മന്ത്രിയായിരുന്നു. ഇപ്പോൾ കേരള നിയസഭയിൽ തരൂർ നിയോജകമണ്ഡലത്തെ പ്രതിനിധീകരിക്കുന്ന എ.കെ. ബാലൻ, സി.പി.ഐ(എം) സംസ്ഥാന കമ്മറ്റിയംഗം ആണ്. 2015 മുതൽ സിപിഐ (എം)-ന്റെ കേന്ദ്ര കമ്മിറ്റിയംഗമാണ് ഏ.കെ. ബാലൻ. 2016-ലെ നിയമസഭാ തെരെഞ്ഞെടുപ്പിൽ പാലക്കാട് ജില്ലയിലെ തരൂർ മണ്ഡലത്തിൽ നിന്നും വീണ്ടും തെരെഞ്ഞെടുക്കപ്പെട്ടു. രണ്ടുവട്ടം തുടർച്ചയായി മത്സരിച്ചവർ ഒഴിഞ്ഞുനിൽക്കണമെന്ന പാർട്ടി നയമനുസരിച്ച്  2021ലെ നിയമസഭാ തിരഞ്ഞെടുപ്പിൽ അദ്ദേഹം മത്സരിച്ചില്ല. 

## വിദ്യാഭ്യാസം
1948 ഓഗസ്റ്റ് 3-ന് കേളപ്പന്റെയും കുഞ്ഞിയുടെയും മകനായി കോഴിക്കോട് ജില്ലയിലെ നാദാപുരത്ത് ഉള്ള തൂണേരിയിൽ ജനിച്ചു. കോഴിക്കോട് ലോ കോളേജിൽ നിന്ന് നിയമബിരുദം നേടി.

## രാഷ്ട്രീയ ചരിത്രം
എസ്.എഫ്.ഐയിലൂടെ ആണ് ബാലൻ രാഷ്ട്രീയ രംഗത്തെത്തിയത്. തലശ്ശേരി ബ്രണ്ണൻ കോളേജിൽ പഠിക്കുന്ന കാലത്ത് തന്നെ അദ്ദേഹം വിദ്യാർത്ഥിരാഷ്ട്രീയത്തിൽ പ്രവർത്തിച്ച് തുടങ്ങി. എസ്.എഫ്.ഐ യുടെ സംസ്ഥാന സെക്രട്ടറിയായും പ്രസിഡന്റുമായിട്ടും പ്രവർത്തിച്ചിട്ടുണ്ട്. ഭൂസമരങ്ങളിൽ പങ്കെടുത്ത ബാലൻ 30 ദിവസം കണ്ണൂർ സെൻട്രൽ ജയിലിൽ തടവിൽ കിടന്നിട്ടുണ്ട്. 1980ൽ ഒറ്റപ്പാലത്തുനിന്ന് ലോകസഭയിലേക്കും 2001ൽ കുഴൽമന്ദത്തുനിന്ന് കേരള നിയമസഭയിലേക്കും തിരഞ്ഞെടുക്കപ്പെട്ടു. പാലക്കാട് ജില്ലാ കൗൺസിലിന്റെ ആദ്യ പ്രസിഡന്റായിരുന്നു (1990 - 92). കെ.എസ്.എഫ്.ഇ ചെയർമാനായും സേവനമനുഷ്ഠിച്ചിട്ടുണ്ട് (1996-2001). സി.ഐ.ടി.യുവിന്റെ ദേശീയ പ്രവർത്തക സമിതി അംഗം, സംസ്ഥാന വൈസ് പ്രസിഡന്റ് എന്നീ പദവികളും വഹിക്കുന്നു. നിലവിൽ സിപിഐ(എം)-ന്റെ കേന്ദ്രക്കമ്മിറ്റി അംഗമാണ്.

## വ്യക്തി ചരിത്രം
മുൻ നിയമസഭാംഗവും സി.പി.ഐ.എം നേതാവുമായിരുന്ന പി.കെ. കുഞ്ഞച്ചന്റെ മകളുമായ ഡോ. പി. കെ. ജമീലയാണ് ഭാര്യ. ആരോഗ്യവകുപ്പ് ഡയറക്റ്ററായി വിരമിച്ചു. നിലവിൽ പി.കെ. ദാസ് മെഡിക്കൽ കോളേജ് സൂപ്രണ്ടാണ്. രണ്ട് മക്കളാണുള്ളത്. നവീൻ ബാലൻ പാരിസിൽ ഇന്റർ നാഷണൽ ബിസിനസ് ഡെവലപ്പറാണ്, നിഖിൽ ബാലൻ നെതർലൻഡ്‌സിൽ പി.ജി. വിദ്യാർഥിയാണ്.

## അവലംബങ്ങൾ

വർഗ്ഗം:1948-ൽ ജനിച്ചവർ
വർഗ്ഗം:ഓഗസ്റ്റ് 3-ന് ജനിച്ചവർ
വർഗ്ഗം:കേരളത്തിലെ സി.പി.ഐ.എം. പ്രവർത്തകർ
വർഗ്ഗം:കോഴിക്കോടിൽ നിന്നുമുള്ള രാഷ്ട്രീയപ്രവർത്തകർ
വർഗ്ഗം:പതിനൊന്നാം കേരള നിയമസഭാംഗങ്ങൾ
വർഗ്ഗം:പന്ത്രണ്ടാം കേരള നിയമസഭയിലെ മന്ത്രിമാർ
വർഗ്ഗം:പതിമൂന്നാം കേരള നിയമസഭാംഗങ്ങൾ
വർഗ്ഗം:പതിനാലാം കേരളനിയമസഭയിലെ മന്ത്രിമാർ
വർഗ്ഗം:കേരളത്തിലെ പിന്നോക്കക്ഷേമവകുപ്പ് മന്ത്രിമാർ
വർഗ്ഗം:കേരളത്തിലെ വൈദ്യുതിവകുപ്പ് മന്ത്രിമാർ
വർഗ്ഗം:കേരളത്തിലെ സാംസ്കാരികവകുപ്പ് മന്ത്രിമാർ
വർഗ്ഗം:കേരളത്തിലെ പാർലമെന്ററികാര്യ വകുപ്പ് മന്ത്രിമാർ
കേരളത്തിലെ ചിത്രശലഭങ്ങളുടെ പട്ടിക

ശലഭങ്ങളെ രണ്ടായി തരംതിരിയ്ക്കാം. നിശാശലഭങ്ങളും ചിത്രശലഭങ്ങളും. ഇതിൽ രണ്ടിലും കൂടി 1,40,000 ഇനങ്ങളുണ്ട്.അതിൽ 17,200 എണ്ണം ചിത്രശലഭങ്ങളാണ്. ഇന്ത്യയിൽ അഞ്ചു കുടുംബങ്ങളിലായി ആയിരത്തി അഞ്ഞൂറിലേറെ ചിത്രശലഭങ്ങൾ കണ്ടുവരുന്നു. കേരളത്തിൽ ഏതാണ്ട് 322 ഇനങ്ങളെ തിരിച്ചറിഞ്ഞിട്ടുണ്ട്. ഇന്ത്യയിലെ ഏറ്റവും ചെറിയ ശലഭമായ രത്നനീലിയും ഏറ്റവും വലിയ ചിത്രശലഭമായ ഗരുഡശലഭവും കാണപ്പെടുന്നതും കേരളത്തിലാണ്.

നെല്ല്

## അവലംബം

വർഗ്ഗം:ചിത്രശലഭങ്ങൾ
വർഗ്ഗം:കേരളവുമായി ബന്ധപ്പെട്ട പട്ടികകൾ
വർഗ്ഗം:ജീവികളുമായി ബന്ധപ്പെട്ട പട്ടികകൾ
വർഗ്ഗം:കേരളത്തിലെ ജൈവവൈവിധ്യം
*
അമ്പലപ്പുഴ വിജയകൃഷ്ണൻ

ജനനം: 1970 

മരണം: ഏപ്രിൽ 8 2021
അമ്പലപ്പുഴ വിജയകൃഷ്ണൻ|right|300px|thumb
അമ്പലപ്പുഴ ശ്രീകൃഷ്ണസ്വാമി ക്ഷേത്രത്തിലെ പ്രസിദ്ധനായ ആനയാണ് **വിജയകൃഷ്ണൻ.**  ക്ഷേത്രത്തിലെ ആനയായിരുന്ന അമ്പലപ്പുഴ രാമചന്ദ്രൻ ചരിഞ്ഞശേഷം നടയ്ക്കിരുത്തിയ ആനയാണ് വിജയകൃഷ്ണൻ. അമ്പലപ്പുഴ കൃഷ്ണന്റെ ഉത്സവ എഴുന്നള്ളത്തുകൾക്ക് തിടമ്പേറ്റിയിരുന്നത്  വിജയകൃഷ്ണനാണ്. 

തൃശൂർപൂരത്തിലും 2019ൽ വിജയകൃഷ്ണൻ പങ്കെടുത്തിരുന്നു. 

2020-ൽ മദപ്പാട് കാലത്ത് വേണ്ടവിധം പരിചരിക്കാത്തത് മൂലം വിജയകൃഷ്ണന്റെ കാലുകളിൽ വ്രണം വന്നത് വിവാദം ആയിരുന്നു.  

## പ്രത്യേകതകൾ

## പോരായ്മകൾ

## അവലംബം

## ചിത്രശാല

ചിത്രം:Ambalapuzha Temple.jpg|അമ്പലപ്പുഴ അമ്പലം
പ്രമാണം:Ambalapuzha Vijayakrishnan8.jpg
ചിത്രം:Ambalapuzha Vijayakrishnan7.jpg
ചിത്രം:Ambalapuzha Vijayakrishnan.JPG
ചിത്രം:Ambalapuzha Vijayakrishnan9.jpg


വർഗ്ഗം: പ്രശസ്തരായ ആനകൾ
ഇ.എം. ഫോസ്റ്റർ

പ്രശസ്തനായ ഒരു ഇംഗ്ലീഷ് നോവലിസ്റ്റ്‌ ആണ് **ഇ.എം.ഫോസ്റ്റർ**(E. M. Forster).

## ജീവിത രേഖ
വാസ്തുശില്പിയായ എഡ്വേഡ്‌ മോർഗൻ ഫോസ്റ്ററുടെയും ആലീസ്‌ ലിലി വിച്ചെല്ലോയുടെയും ഏക സന്താനമായി 1879-ൽ ലണ്ടനിൽ ജനിച്ചു.ഫോസ്റ്റർക്ക്  ഒരു വയസ്സായപ്പോൾ അച്ഛൻ മരിച്ചു.1893-ൽ അമ്മയും മകനും ടോൺ ബ്രിഡ്‌ജിലെക്ക് താമസം മാറി.അവിടുത്തെ സ്കൂളിൽ ആയിരുന്നു ഫോസ്റ്ററുടെ പഠനം.1897-ൽ ഫോസ്റ്റർ കേംബ്രിഡ്‌ജിലെ കിങ്ങ്സ്‌ കോളേജിൽ ചേർന്നു. കേംബ്രിഡ്ജിലെ തത്ത്വചിന്ത പ്രൊഫസ്സറും ബെർട്രെൻഡ്‌ റസ്സലിന്റെ സഹപ്രവർത്തകനുമായിരുന്ന ജി.ഇ.മൂറിന്റെ ചിന്തയുടെ സ്വാധീനത്തിലാണ് ഫോസ്റ്റർ എത്തിപ്പെട്ടത്‌.പുതിയ സാഹിത്യത്തിലേക്കും ബുദ്ധിജീവി സംഘമായ  ബ്ലൂംസ്ബെറി ഗ്രൂപ്പിലേക്കും അദ്ദേഹം എത്തിയതും അങ്ങനെ തന്നെ.ഗ്രൂപ്പിലെ പ്രധാനികളായ വിർജിനിയ വൂൾഫ്  തുടങ്ങിയവരുമായി ഫോസ്റ്റർ സൗഹൃദത്തിൽ ആയി.ഫോസ്റ്ററുടെ സാഹിത്യത്തിലെല്ലാം മൂറിന്റെ തത്ത്വചിന്തയുടെ സ്വാധീനം കാണാം.കേംബ്രിഡ്‌ജിലെ ഒരു സംഘം സുഹൃത്തുക്കൾ ചേർന്ന് തുടങ്ങിയ *ഇൻഡിപെൻഡൻറ് റിവ്യു*വിൽ എഴുതിക്കൊണ്ടാണ് ഫോസ്റ്റർ സാഹിത്യ ജീവിതം ആരംഭിച്ചതും.

1904-ൽ ആദ്യത്തെ ചെറുകഥ 'ദി സ്റ്റോറി ഓഫ് എ പാനിക്' , ഫോസ്റ്റർ പ്രസിദ്ധപ്പെടുത്തി.അടുത്ത വർഷം ആദ്യത്തെ നോവലും പുറത്തുവന്നു - വെയർ ഏഞ്ചൽസ് ഫിയർ ടു ട്രേഡ്‌ (Where Angels Fear to Tread).1906-ൽ അമ്മയോടൊപ്പം വെയ്ബ്രിഡ്‌ജിൽ താമസമാക്കിയ ഫോസ്റ്റർ സയിദ്‌ റോസ് മസൂദ്‌ എന്ന ഇന്ത്യൻ രാജകുമാരന്റെ ട്യുട്ടർ ആയി.ഇന്ത്യയുമായുള്ള അദ്ദേഹത്തിന്റെ ആദ്യ ബന്ധം അതായിരുന്നു.'ദി ലോങ്ങസ്റ്റ്‌ ജേണി', 'എ റൂം വിത്ത്‌ എ വിൻഡോ', 'ഹൊവാഡ്സ് എൻഡ്' തുടങ്ങിയ കൃതികൾ പുറത്തുവന്നതോടെ നോവലിസ്റ്റ് എന്ന നിലയിൽ ഫോസ്റ്റർ ലബ്ധപ്രതിഷ്ഠനായി. 1911-ൽ 'സേലസ്ടിയൽ ഒമ്നിബസ്‌' എന്നാ ചെറുകഥാ സമാഹാരവും പ്രസിദ്ധീകരിച്ചു.

1912 മധ്യത്തിൽ ഫോസ്റ്റർ ഇന്ത്യയിൽ എത്തി.ഒരു വർഷത്തോളം ഇന്ത്യയിൽ ചിലവഴിച്ച ശേഷമാണ് അദ്ദേഹം മടങ്ങിയത്‌. ഈ കാലത്തെഴുതിയ 'മോറിസ്' എന്ന നോവൽ മരണാനന്തരം, 1971-ൽ മാത്രമാണ് പ്രസിദ്ധീകരിച്ചത്. ഒന്നാം ലോകമഹായുദ്ധ കാലത്ത്‌ ലണ്ടനിലെ നാഷണൽ ഗാലറിയിലും ഈജിപ്തിലെ അലെക്സണ്ട്രിയയിൽ റെഡ്‌ ക്രോസ്സിലും അദ്ദേഹം ജോലി ചെയ്തു.അതിനു ശേഷം ഫോസ്റ്റർ ഇന്ത്യയിൽ എത്തുകയും സെക്രട്ടറി ആയി ജോലി നോക്കുകയും ചെയ്തു.അവിടെ വച്ചാണ് അദ്ദേഹം 'എ പാസേജ് ടു ഇന്ത്യ' എന്ന അദ്ദേഹത്തിന്റെ അവസാനത്തെ നോവൽ എഴുതിയത്.ഫോസ്റ്റെരുടെ 'ആസ്പെക്റ്റ് ഓഫ് നോവൽ'എന്ന വിമർശന ഗ്രന്ഥം ഏറെ പ്രശസ്തമാണ്.

## എ പാസേജ് ടു ഇന്ത്യ
മധ്യപ്രദേശിലെ ദേവാസ് എന്നാ നാട്ടു രാജ്യത്തിലെ രാജാവ്‌ 1921-ൽ ഫോസ്റ്റരെ തന്റെ സെക്രട്ടറി ആയി നിയമിച്ചു.രണ്ടു വര്ഷം അദ്ദേഹം അവിടെ ജോലി ചെയ്തു.ഇംഗ്ലണ്ടിലേക്ക് മടങ്ങി പോയ അദ്ദേഹം ഇന്ത്യൻ അനുഭവങ്ങളുടെ വെളിച്ചത്തിൽ ഒരു നോവൽ എഴുതി:'എ പാസേജ് ടു ഇന്ത്യ'.തന്റെ അവസാന നോവൽ ആയിരിക്കും അത് എന്ന് അത് എഴുതാൻ തുടങ്ങിയപ്പോൾ മുതൽ അദ്ദേഹത്തിനു ഭൂടൊദയം ഉണ്ടായി.അത് സത്യമായി തീരുകയും ചെയ്തു.ബ്രിട്ടീഷ്‌ ഭരണകാലത്തെ ഇന്ത്യയെക്കുറിച്ചുള്ള ഏറ്റവും മികച്ച നോവലായി അത് മാറി.

## പ്രധാന കൃതികൾ
എ പാസേജ് ടു ഇന്ത്യ (1947)

സേലസ്ടിയൽ ഒമ്നിബസ്‌

ദി ലോങ്ങസ്റ്റ്‌ ജേണി

എ റൂം വിത്ത്‌ എ വിൻഡോ

ഹൊവാഡ്സ് എൻഡ്

## ബാഹ്യ കണ്ണികൾ
http://www.online-literature.com/forster/
http://kirjasto.sci.fi/forster.htm
http://emforster.de/hypertext/template.php3?t=main&c=
A Passage to India

വർഗ്ഗം:ഇംഗ്ലീഷ് നോവലെഴുത്തുകാർ
വർഗ്ഗം:1879-ൽ ജനിച്ചവർ
എ പാസേജ് ടു ഇന്ത്യ

പ്രശസ്ത ഇംഗ്ലീഷ് നോവലിസ്റ്റ്‌ ആയ ഇ.എം.ഫോസ്റ്റർ ബ്രിട്ടീഷ്‌ ഭരണ കാലത്തെ ഇന്ത്യയെ ആസ്പദമാക്കി എഴുതിയ നോവലാണ് **എ പാസേജ് ടു ഇന്ത്യ**(A Passage to India).


മധ്യപ്രദേശിലെ ദേവാസ് എന്ന നാട്ടു രാജ്യത്തിലെ രാജാവ്‌ 1921-ൽ ഫോസ്റ്ററെ തന്റെ സെക്രട്ടറിയായി നിയമിച്ചു. രണ്ടു വർഷം അദ്ദേഹം അവിടെ ജോലി ചെയ്തു. ഇംഗ്ലണ്ടിലേക്ക് മടങ്ങിപ്പോയ അദ്ദേഹം തന്റെ ഇന്ത്യൻ അനുഭവങ്ങളുടെ വെളിച്ചത്തിൽ *'എ പാസേജ് ടു ഇന്ത്യ*' എന്ന പേരിൽ ഒരു നോവൽ എഴുതി. തന്റെ അവസാന നോവൽ ആയിരിക്കും അതെന്ന് എഴുതാൻ തുടങ്ങിയപ്പോൾ മുതൽ അദ്ദേഹത്തിനു ഭൂതോദയം ഉണ്ടായി. അത് സത്യമായി തീരുകയും ചെയ്തു. ബ്രിട്ടീഷ്‌ ഭരണകാലത്തെ ഇന്ത്യയെക്കുറിച്ചുള്ള ഏറ്റവും മികച്ച നോവലായി അത് മാറി.

## കഥാസാരം
അസീസ്‌ എന്നാ മുസ്ലിം ഡോക്ടറുടെയും മിസ്സിസ്സ് മൂറിന്റെയും അടില ക്വസ്റ്റഡ് എന്ന യുവതിയുടെയും കഥയാണ് 'എ പാസേജ് ടു ഇന്ത്യ'.

## ചലച്ചിത്രാവിഷ്കാരം
ഡേവിഡ്‌ ലീൻ 1984-ൽ 'എ പാസേജ് ടു ഇന്ത്യ' സിനിമ ആക്കിയിട്ടുണ്ട്. പക്ഷേ കഥാന്ത്യം തന്റെ ഇഷ്ടപ്രകാരം ലീൻ മാറ്റി.

## ബാഹ്യ കണ്ണികൾ
A Passage to India
ഐ.എം.ഡി.ബി.

വർഗ്ഗം:ഇംഗ്ലീഷ് നോവലുകൾ
ഷെൽട്ടൺ ബെഞ്ചമിൻ

**ഷെൽട്ടൺ ബെഞ്ചമിൻ** അമേരിക്കയിലെ ഒരു പ്രൊഫഷണൽ റസലറും മുമ്പത്തെ അമച്വർ റസലറുമാണ്. WWE യിലെ പ്രകടനങ്ങളാലാണ് അദ്ദേഹം പ്രശസ്തി നേടിയത്. മിനെസോട്ട സർവകലാശാലയിലും ഹൈ സ്കൂളിലും റസലിങ്ങിൽ ബെഞ്ചമിൻ പരിശീലനം നേടിയിട്ടുണ്ട്. അതിനാൽ തന്നെ അദ്ദേഹത്തിന് വളരെ നല്ലൊരു അമച്വർ റസലിങ്ങ് പശ്ചാത്തലമുണ്ട്. അതിനു പുറമേ അമച്വർ റസലിങ്ങിൽ സഹപരിശീലകനായും ബെഞ്ചമിൻ പ്രവർത്തിച്ചിട്ടുണ്ട്.

ഓഹിയോ വാലി റസലിങ്ങിലാണ് അദ്ദേഹം ആദ്യം സമയം ചെലവഴിച്ചത്. അവിടെ അദ്ദേഹം നാലു തവണ സതേൺ ടാഗ് ടീം ചാമ്പ്യൻഷിപ്പ് വിജയിയായിരുന്നു.

## അവലംബം

വർഗ്ഗം:പ്രൊഫഷണൽ റെസ്‌ലർമാർ
വർഗ്ഗം:1975-ൽ ജനിച്ചവർ
വിക്തോർ കോർച്ച്നോയ്

സോവിയറ്റ് റഷ്യയിലെ ലെനിൻഗ്രാദിൽ ജനിച്ച **വിക്തൊർ കോർച്ച്നൊയ്**(Viktor Lvovich Korchnoi : Ви́ктор Льво́вич Корчно́й,ജനനം:മാർച്ച് 23, 1931) അന്താരാഷ്ട്ര ചെസ്സ് സർക്യൂട്ടിലെ ഏറ്റവും പ്രായം ചെന്ന കളിക്കാരനാണ്. അനാറ്റൊളി കാർപ്പോവുമായി ലോക കിരീടത്തിനുവേണ്ടി രണ്ട്പ്രാവശ്യം കോർച്ച്നൊയ് ഏറ്റുമുട്ടുകയുണ്ടായി.
## ബാല്യകാലം
കോർച്ച്നൊയ് തന്റെ അഞ്ചാം വയസ്സിൽ പിതാവിന്റെ പക്കൽ നിന്നുമാണ് ചെസ്സിന്റെ ബാലപാഠങ്ങൾ അഭ്യസിച്ചത്. കുറച്ച് വർഷങ്ങൾക്കുള്ളിൽ തന്നെ അന്താരാഷ്ട്രപ്രസിദ്ധി ആർജ്ജിയ്ക്കുകയും ചെയ്തു. 4 തവണ സോവിയറ്റ് ദേശീയ ചാമ്പ്യനാകുകയും ചെയ്തു. ഒരിയ്ക്കൽ പോലും ലോകചാമ്പ്യനായിട്ടില്ലെങ്കിലും കരുത്തുറ്റ കളിക്കാരനായി കോർച്ചുനൊയിയെ കരുതുന്നവരുണ്ട്. 1974 ൽ സോവിയറ്റ് അധികാരികളുമായുള്ള അഭിപ്രായ വ്യത്യാസത്തെത്തുടർന്ന് സോവിയറ്റ് യൂണിയൻ വിടുകയും സ്വിറ്റ്സർലൻഡ് പൌരത്വം സ്വീകരിയ്ക്കുകയും ചെയ്തു. 2016 ജൂൺ ആറിനു  സ്വിസ്സ് നഗരമായ വോളനിൽ വച്ച് കോർച്ച്നോയ് അന്തരിച്ചു.

## അവലംബം


വർഗ്ഗം:ചെസ്സ് ഗ്രാൻഡ്മാസ്റ്റർമാർ
പാരീസ് വിശ്വനാഥൻ

കേരളീയനായ ചിത്രകാരനാണ് **പാരീസ് വിശ്വനാഥൻ**. (ജനനം : 1 ജനുവരി 1940). ഇന്ത്യൻ നഗരങ്ങളിലും ഡന്മാർക്ക്, പാരീസ്, ഇറ്റലി, സ്വീഡൻ, മെക്‌സിക്കോ, വെനിസ്വേല, ന്യൂയോർക്ക്, സ്‌പെയിൻ എന്നീ വിദേശ രാജ്യങ്ങളിലും നഗരങ്ങളിലും ചിത്രപ്രദർശനങ്ങൾ നടത്തി.

## ജീവിതരേഖ
കൊല്ലം ജില്ലയിൽ തൃക്കടവൂരിലെ കോട്ടയ്ക്കകത്ത്  ജനിച്ചു. അച്ഛൻ പലിയവിള വേലുആശാരി ക്ഷേത്രത്തിലെ കളമെഴുത്ത് കലാകാരനായിരുന്നു. 1959ൽ കൊല്ലം എസ്.എൻ കോളേജിലെ പഠനകാലത്ത് സമരം ചെയ്തതിന് കോളേജിൽ നിന്നു  മാനേജ്മെന്റ് പുറത്താക്കി. താമസിച്ചെത്തിയാൽ വിദ്യാർഥികൾ ഫൈൻ അടയ്ക്കണമെന്ന നിയമത്തിനെതിരെയായിരുന്നു സമരം.  

കോളേജിലെ പഠനം നിർത്തി  1967 ൽ മദ്രാസിലെ കോളേജ്  ഓഫ് ഫൈൻ ആർട്സിൽ   കെ.സി.എസ്. പണിക്കരുടെ ശിഷ്യനായി ചേർന്നു. തമിഴ്നാട്ടിലെ ചോളമണ്ഡലം കലാഗ്രാമംസ്ഥാപിക്കുന്നതിൽഅക്കിത്തം നാരായണനും ജയപാലപ്പണിക്കർക്കുമൊപ്പം സഹകരിച്ച് പ്രവർത്തിച്ചു.ചോളമണ്ഡലം കലാഗ്രാമത്തിലെ ആദ്യ കാല പ്രവർത്തനങ്ങൾക്കു ശേഷം പാരീസിൽ സ്ഥിര താമസമായി. 1967 ൽ ബൈനിൽ ഡി പാരീസ് ചിത്ര പ്രദർശനത്തിൽ പങ്കടുത്തു. പൃഥ്വി, അഗ്നി, ജൽ, വായു, ആകാശം എന്നിങ്ങനെ അഞ്ചു ചെറു സിനിമകളുടെ ഒരു പരമ്പര, പഞ്ചഭൂത സംവിധാനം ചെയ്തു. ആദ്യ മൂന്നു സിനിമകളുടെ ഛായാഗ്രാഹകൻ പ്രശസ്ത സംവിധായകനായ അടൂർ ഗോപാലകൃഷ്ണനായിരുന്നുലോകമെമ്പാടും ചിത്ര പ്രദർശനങ്ങൾ നടത്തിയിട്ടുണ്ട്.
## കൃതികൾ
*നീയെവിടെ പ്രിയപ്പെട്ട വാൻഗോഗ്? 
## സാൻഡ്
1976ൽ തയ്യാറാക്കിയ സാൻഡ് എന്ന ശിൽപ്പത്തിന്റെ പരിഷ്കരിച്ച പതിപ്പ്  കൊച്ചി-മുസിരിസ് ബിനാലെയിൽ പ്രദർശിപ്പിച്ചു. രാജ്യത്തെ വിവിധ തീരപ്രദേശങ്ങളിൽനിന്ന് ശേഖരിച്ച മണ്ണാണ് ഈ സൃഷ്ടിക്കായി ഉപയോഗപ്പെടുത്തിയിരിക്കുന്നത്. ഓരോ നാടിന്റെയും സാംസ്കാരവും ചരിത്രവും മിത്തും പരിഗണിച്ചാണ് മണ്ണ് ശേഖരിച്ചത്. ദ്വാരക, പോർബന്തർ, ദണ്ഡി, സോമനാഥ്, മുംബൈ, കന്യാകുമാരി, പോണ്ടിച്ചേരി, ചെന്നൈ, കേരളത്തിൽ കണ്ണൂർ എന്നിവിടങ്ങളിൽനിന്നുള്ള മണ്ണ് ഇങ്ങനെ ശേഖരിച്ചു. 17 ചതുരക്കള്ളികളിലായി നിരത്തിയാണ് ആദ്യം സാൻഡ് പ്രദർശിപ്പിച്ചത്. ചതുരങ്ങളുടെ സ്ഥാനംമാറ്റിയാണ് ബിനാലെയിൽ പാരിസ് വിശ്വനാഥൻ സാൻഡ് നിരത്തിയിരിക്കുന്നത്. ദണ്ഡിയെ സൂചിപ്പിക്കുന്ന ചതുരം മധ്യത്തിൽ. അതിനുചുറ്റും മറ്റുള്ളവ.

## പുരസ്കാരങ്ങൾ
*കേന്ദ്ര ലളിത കലാ അക്കാദമി അവാർഡ്
*2019 ലെ രാജാ  രവിവർമ പുരസ്‌കാരം ലഭിച്ചു.    
*ഇന്റർനാഷണൽ അവാർഡ്, മോണ്ടികാർലോ
* രാജാരവിവർമ പുരസ്‌കാരം 2018.

## അവലംബം

വർഗ്ഗം:കേരളത്തിലെ ചിത്രകാരന്മാർ
വർഗ്ഗം:കൊല്ലം ജില്ലയിൽ ജനിച്ചവർ
വർഗ്ഗം:കേരളത്തിലെ കലാകാരന്മാർ
വർഗ്ഗം:കേന്ദ്ര ലളിതകലാ അക്കാദമി പുരസ്കാരം ലഭിച്ചവർ
വർഗ്ഗം:1940-ൽ ജനിച്ചവർ
വർഗ്ഗം:ജനുവരി 1-ന് ജനിച്ചവർ
വർഗ്ഗം:കേരള ലളിതകലാ അക്കാദമിയുടെ ഫെലോഷിപ്പ് ലഭിച്ചവർ
വർഗ്ഗം:രാജാ രവിവർമ്മ പുരസ്കാര ജേതാക്കൾ
മിഖായേൽ താൾ

ലോക ചെസ്സ് ചരിത്രത്തിലെ ഏറ്റവും  പ്രതിഭാശാലിയായ കളിക്കാരിലൊരാളാണു സോവിയറ്റ് - ലാത്വിയയിൽ ജനിച്ച **മിഖായേൽ താൾ** ( Михаил Нехемьевич Таль , ജനനം: നവം 9, 1936 – ജൂൺ 28, 1992 ) എട്ടാമത്തെ ലോകചാമ്പ്യൻ കൂടിയാണ് താൾ.** മിഷ** എന്ന വിളിപ്പേരുള്ള  താൾ ഡോക്ടറായ പിതാവിന്റെ ചെസ്സ് കരുനീക്കങ്ങൾ കണ്ട് ആകൃഷ്ടനായി ആണ് ചെസ്സിന്റെ ലോകത്തിലേയ്ക്കു  കടന്നു വന്നത്. പിന്നീട് റിഗയിലെ ചെസ്സ് ക്ലബ്ബിൽ ചേർന്ന താൾ അതിവേഗം ദേശീയതലത്തിൽ തന്നെ ശ്രദ്ധിയ്ക്കപ്പെട്ടു. 1957 ൽ ഗ്രാൻഡ് മാസ്റ്റർ പദവി നൽകപ്പെട്ടു. ചെസ്സിനെക്കുറിച്ചുള്ള അനേകം അടിസ്ഥാന ഗ്രന്ഥങ്ങളുടെ കർത്താവ് കൂടിയാണ് താൾ.

## ആദ്യകാലം
ലാത്വിയ റിപ്പബ്ലിക്കിലെ റിഗയിൽ ഒരു ജൂത കുടുംബത്തിലാണ് താൾ ജനിച്ചത്. സുഹൃത്ത് ഗെന്നാഡി സോസോങ്കോ പറയുന്നതനുസരിച്ച്, അദ്ദേഹത്തിന്റെ യഥാർത്ഥ പിതാവ് "അങ്കിൾ റോബർട്ട്" എന്ന് മാത്രം തിരിച്ചറിഞ്ഞ ഒരു കുടുംബസുഹൃത്തായിരുന്നു; എന്നിരുന്നാലും, താളിൻറെ മൂന്നാമത്തെ ഭാര്യ ആഞ്ചലീന ഇത് ശക്തമായി നിഷേധിച്ചിരുന്നു.
ജീവിതത്തിന്റെ തുടക്കം മുതൽ താളിൻ അനാരോഗ്യം ഉണ്ടായിരുന്നു. മൂന്നാമത്തെ വയസ്സിൽ വായിക്കാൻ പഠിച്ച അദ്ദേഹത്തിന് പതിനഞ്ച് വയസ്സ് മാത്രം പ്രായമുള്ളപ്പോൾ യൂണിവേഴ്സിറ്റി പഠനം ആരംഭിക്കാൻ അനുവാദം നൽകപ്പെട്ടു. എട്ടാമത്തെ വയസ്സിൽ, ഡോക്ടറും മെഡിക്കൽ ഗവേഷകനുമായ പിതാവിന്റെ കളി വീക്ഷിച്ച് അദ്ദേഹം ചെസ്സ് കളിക്കാൻ പഠിച്ചു.

## ശൈലി
ചെസ്സ് ബോർഡിൽ  സ്വതസ്സിദ്ധമായ ആക്രമണത്മകശൈലി കൈവിടാതിരുന്ന താൾ, ഭാവനാപൂർണ്ണമായ  നീക്കങ്ങൾക്കും പേരുകേട്ടയാളാണ്. കരുക്കളെ ചിലപ്പോൾ നിസ്സാരമായിബലികഴിച്ച് എതിരാളിയെ ചിന്താക്കുഴപ്പത്തിലാക്കുകയും , കളിയെ സങ്കീർണ്ണമായ ഒരു തലത്തിലേയ്ക്കു നീക്കുകയും തുടർന്ന് വിജയം ഉറപ്പിക്കുന്നതുമായിരുന്നു അദ്ദേഹത്തിന്റെ സവിശേഷശൈലി. കുറേക്കാലം താളിന് അനാരോഗ്യം കാരണം കരിയറിൽ നിന്നു വിട്ട് നിൽക്കേണ്ടിവരികയും ചെയ്തിട്ടുണ്ട് .

## അവലംബം

വർഗ്ഗം:1936-ൽ ജനിച്ചവർ
വർഗ്ഗം:1992-ൽ മരിച്ചവർ
വർഗ്ഗം:നവംബർ 9-ന് ജനിച്ചവർ
വർഗ്ഗം:ജൂൺ 28-ന് മരിച്ചവർ
വർഗ്ഗം:ലോക ചെസ്സ് ചാമ്പ്യന്മാർ
വർഗ്ഗം:ചെസ്സ് ഗ്രാൻഡ്മാസ്റ്റർമാർ
ഓണത്തുമ്പി

ഇന്ത്യയുൾപ്പെടെ ഏഷ്യൻ രാജ്യങ്ങളിൽ കാണപ്പെടുന്ന നീർമുത്തൻ കുടുംബത്തിൽ ഉള്ള ഒരു കല്ലൻ തുമ്പിയാണ് **ഓണത്തുമ്പി**  (ഇംഗ്ലീഷ്: Common Picture wing; ശാസ്ത്രീയനാമം: റയോതേമിസ് വെരിഗേറ്റ (Rhyothemis variegata)). 

## പേരിനു പിന്നിൽ
ഓഗസ്ത് മുതൽ ഡിസംബർ വരെയാണ് ഇവ കേരളത്തിൽ കാണപ്പെടുന്നത്. ഓണക്കാലത്ത് പെട്ടെന്ന് പ്രത്യക്ഷപ്പെടുന്നതിനാൽ ഇവയെ ഓണത്തുമ്പി എന്നു വിളിക്കുന്നു.

## ആവാസ വ്യവസ്ഥ
ഇന്ത്യ ഉൾപ്പെടെയുള്ള തെക്ക് കിഴക്കൻ ഏഷ്യൻ രാജ്യങ്ങളിലാണ് ഇവയെ പ്രധാനമായും കണ്ടുവരുന്നത്. നെൽപ്പാടങ്ങളും കുളങ്ങളും തോടുകളുമാണ് ഇവയുടെ പ്രജനനകേന്ദ്രങ്ങൾ. 

## ശാരീരിക പ്രത്യേകതകൾ
മുഖ ഭാഗങ്ങൾക്ക് തിളങ്ങുന്ന പച്ച നിറമാണ്.  കണ്ണുകൾ ഇരുണ്ട തവിട്ട് നിറത്തിൽ കാണപ്പെടുന്നു.  ഉരസ്സിന് ഇരുണ്ട പച്ച നിറമാണ്.  കാലുകൾക്കും ഉദരത്തിനും കറുപ്പ് നിറമാണ്. ചിറകിലെ നിറവ്യത്യാസങ്ങൾ ഒഴിച്ചാൽ ആൺതുമ്പികളും പെൺതുമ്പികളും കാഴ്ച്ചയിൽ ഒരുപോലെയാണ്. 

ആൺ തുമ്പിയുടെ ചിറകുകളിൽ കറുപ്പു നിറം കുറവും സുതാര്യതയേറിയുമിരിക്കും. പെൺ തുമ്പികളുടെ ചിറകുകൾക്ക് നിറങ്ങൾ കാഠിന്യമേറിയും സുതാര്യത കുറഞ്ഞുമിരിക്കും. കൂടാതെ പെൺതുമ്പികളുടെ ചിറകുകളുടെ ആഗ്ര ഭാഗം സുതാര്യമാണ്.  ആൺതുമ്പികളുടെ ചിറകുകൾ മുഴുവനായും മഞ്ഞ നിറം വ്യാപിച്ചു കാണാം. ആൺതുമ്പികളുടെയും പെൺതുമ്പികളുടെയും വലിപ്പം ഏകദേശം തുല്യമാണ്. ചിത്രശലഭങ്ങളെപ്പോലെ വളരെ സാവധാനത്തിലാണ് ഇവ പറക്കുക. വെയിലുള്ളപ്പോൾ മുറ്റത്തും അതുപോലുള്ള തുറസായ സ്ഥലങ്ങളിലും വട്ടമിട്ടു പറക്കാറുണ്ട്. 

## ആഹാരം
കൊതുകുകൾ, ചെറിയ പ്രാണികൾ എന്നിവയാണ് പ്രധാന ആഹാരം. കൊതുകുകളുടെ നിയന്ത്രണത്തിൽ ഇവ ഒരു ഘടകമാണ്. ഓന്ത്,  ആനറാഞ്ചി തുടങ്ങിയ ജീവികൾ ഇവയെ ആഹാരമാക്കുന്നു. 

## ചിത്രശാല

പ്രമാണം:Rhyothemis_variegata (2).JPG|ഓണത്തുമ്പി - പെൺ
File: Rhyothemis_variegata.jpg|ഒരു ആൺ ഓണത്തുമ്പി
File:Variable Flutterer(Rhyothemis variegata) Male 9318.jpg|ഓണത്തുമ്പി - ആൺ, ഏഴോം മൂല, പഴയങ്ങാടിയിൽ നിന്നും
File:Variable_Flutterer(Rhyothemis_variegata)_Female_9311.jpg|ഓണത്തുമ്പി - പെൺ, ഏഴോം മൂല, പഴയങ്ങാടിയിൽ നിന്നും
File:Dragonfly_From_Koovery_3.jpg|ഓണത്തുമ്പി - പെൺ, കൂവേരിയിൽ നിന്നും
File:Rhyothemis variegata Female Kerala.jpg|കൊല്ലം മൺറോതുരുത്തിൽ നിന്നും
File:Onathumpi OR Common Picture wing OR Rhyothemis variegata from angamaly kerala 42.jpg|അങ്കമാലി, കിടങ്ങൂരിൽ നിന്നും
File:Common Picture Wing at Muzhappilangad 00 (3).jpg|thumb|കണ്ണൂരിലെ മുഴപ്പിലങ്ങാട് നിന്നും
File:Rhyothemis variegata variegated flutterer vijayanrajapuram 04.jpg|thumb|ഓണത്തുമ്പി - കോട്ടയത്തുനിന്ന്
File:Rhyothemis Variegata Alappuzha.jpg|thumb|ആലപ്പുഴയിൽ നിന്നും


## ഇതും കാണുക
* ഇന്ത്യയിലെ തുമ്പികളുടെ പട്ടിക
* കേരളത്തിലെ തുമ്പികൾ

## അവലംബം

## പുറത്തേക്കുള്ള കണ്ണികൾ

വർഗ്ഗം:കല്ലൻതുമ്പികൾ
വർഗ്ഗം:റിയോതെമിസ് ജന്തുജനുസ്സിൽ ഉൾപ്പെട്ട ജീവികൾ
വർഗ്ഗം:ലിബെല്ലൂലിഡേ ജന്തുകുടുംബത്തിൽ ഉൾപ്പെട്ട ജനുസ്സുകൾ‎
ഫിഡെ

ഗ്രീസിലെ * [[ഏഥൻസ്]]*' കേന്ദ്രമാക്കിയുള്ള ലോകത്തിലെ വിവിധരാജ്യങ്ങളിലെ ചെസ്സ് അസ്സോസിയേഷനുകളുടെ ഉന്നത തല സംഘടനയാണ് **ഫിഡെ**(The Fédération Internationale des Échecs) അഥവാ ലോക ചെസ് ഫെഡറേഷൻ. പാരീസിലാണ് ഇതിനു തുടക്കം കുറിച്ചത്. (ജൂലായ് 20, 1924) 158 സംഘടനകൾ ഇതുമായി ബന്ധപ്പെട്ട് പ്രവർത്തിയ്ക്കുന്നു.

**"നമ്മൾ ഒറ്റ ജനതയാകുന്നു"** എന്നതാണ് ഇതിന്റെ ആപ്തവാക്യം. ഫിഡെ അനേകം അന്താരാഷ്ട്ര മത്സരങ്ങളും ചെസ്സ് ഒളിമ്പ്യാഡും,ലോക ചെസ്സ് ചാമ്പ്യൻഷിപ്പിനു പുറമേ സംഘടിപ്പിക്കുന്നു. കൂടാതെ കളിക്കാർക്കുള്ള **എലൊ** റേറ്റിങ്ങും മറ്റു നിയമാവലികളും ഫിഡെ നിശ്ചയിയ്ക്കുന്നു.റഷ്യക്കാരനായ കിർസാൻ ഇല്യുഷിനോവ് ആണ് ഇപ്പോഴത്തെ അദ്ധ്യക്ഷൻ.

വർഗ്ഗം:സംഘടനകൾ
ഹോസെ റൌൾ കാപബ്ലാങ്ക

ക്യൂബയിലെ ഹവാനയിൽ ജനിച്ച **ഹോസെ റൌൾ കാപബ്ലാങ്ക** ലോകചെസ്സിലെ എന്നത്തേയും മികച്ച പ്രതിഭാശാലികളായ കളിക്കാരിലൊരാളാണ്.(José Raúl Capablanca y Graupera ജനനം: 19 നവം 1888 –മരണം: 8 മാർച്ച് 1942) ചെസ്സിൽ 1921 മുതൽ 1927 വരെ ലോകചാമ്പ്യനുമായിരുന്നു കാപബ്ലാങ്ക. അസാധാരണമായ വേഗതയും അവസാനഘട്ട കരുനീക്കങ്ങളിലെ അധീശത്വവും , സൂക്ഷ്മതയും കാപബ്ലാങ്കയുടെ മാത്രം സവിശേഷതയാണ്.

## ബാല്യകാലം
പിതാവിന്റെ ചെസ് കരുനീക്കങ്ങൾ കണ്ടു വളർന്ന ഈ പ്രതിഭാശാലിയെ പിതാവു തന്നെയാണ് ചെസ്സിന്റെ ബാലപാഠങ്ങൾ അഭ്യസിപ്പിച്ചത്.4 വയസ്സിനുള്ളിൽ തന്നെ മികവുറ്റ രീതിയിൽ തന്നെ കരുക്കൾ നീക്കാൻ കാപബ്ലാങ്ക കഴിവു നേടി. തുടർന്ന് ഹവാനയിലെ ചെസ്സ് ക്ലബ്ബിൽ ചേർന്ന കാപബ്ലാങ്ക പങ്കെടുത്ത മിക്ക മത്സരങ്ങളിലും  തന്റെ കഴിവു തെളിയിച്ചു. അതിവേഗത്തിലുള്ള കളിയിലും(Rapid chess) കാപബ്ലാങ്ക ഇതിനകം പേരെടുത്തു കഴിഞ്ഞിരുന്നു.

## ശൈലി
കാപബ്ലാങ്കായുടെ ശൈലി അതീവ ലളിതം എന്നു വിശേഷിപ്പിയ്ക്കുന്നവരുണ്ട്.എന്നാൽ അത് അത്യന്തം ഭാവനാസമ്പൂർണ്ണവും,സമഗ്രവും ആയിരുന്നുവെന്ന് അദ്ദേഹത്തിന്റെ കളിയുടെ വിശകലനത്തിൽ നിന്നു മനസ്സിലാക്കാം.അദ്ദേഹത്തിന്റെ സ്ഥിരം എതിരാളിയും ലോകചാമ്പ്യനുമായിരുന്ന എമ്മാനുവൽ ലാസ്കർ ഒരിയ്ക്കൽ അഭിപ്രായപ്പെട്ടത് “ ഞാൻ ചെസ്സിൽ അനേകം കളിക്കാരെ കണ്ടിട്ടുണ്ട്.എന്നാൽ അവരിൽ പ്രതിഭ കാപബ്ലാങ്ക മാത്രം”. അനാറ്റോളി കാർപ്പോവിന്റേയും, ബോബി ഫിഷറിന്റേയും കളിരീതികളിൽ കാപബ്ലാങ്കയുടെ സ്വാധീനം കാണാൻ കഴിയുമെന്നു ചൂണ്ടിക്കാണിയ്ക്കപ്പെട്ടിട്ടുണ്ട്.

## അവലംബം

## പുറം കണ്ണികൾ

* 
* Biography on Chesscorner.com
* Lasker's Chess Magazine (Feb 1905) recognizes Capablanca at age 16
* Capablanca biography
* Capablanca's Chess – a program implementation.
* The Genius and the Princess by Edward Winter (1999), with considerable input by Capablanca's widow Olga on his life.
* Edward Winter, List of Books About Capablanca and Alekhine
* 
* 
* *[http://www.gutenberg.org/author/capablanca Chess Fundamentals]* available at Gutenberg.org in multiple formats 
* *[http://www.openchessbooks.org/capablanca-cf/chapter1/some_simple_mates.html Chess Fundamentals] * work in progress transcription with animated diagrams

വർഗ്ഗം:ലോക ചെസ്സ് ചാമ്പ്യന്മാർ
വർഗ്ഗം:ചെസ്സ് കളിക്കാർ
വർഗ്ഗം:ചെസ്സ് ഗ്രാൻഡ്മാസ്റ്റർമാർ
അന്റാർട്ടിക് അഭിസരണം

അന്റാർട്ടിക് സമുദ്രം അറ്റ്ലാന്റിക്, പസിഫിക്, ഇന്ത്യൻ എന്നീ സമുദ്രങ്ങളുമായി സംഗമിക്കുന്ന മേഖലയിൽ അനുഭവപ്പെടുന്ന ജലപ്രവാഹമാണ് **അന്റാർട്ടിക് അഭിസരണം**. വിവിധ ദിശകളിൽ നിന്ന് ഒരേ കേന്ദ്രത്തിലേയ്ക്കുള്ള പ്രവാഹത്തെയാണ് അഭിസരണം എന്നു വിളിക്കുന്നത്.

## താപനില

മധ്യരേഖാമേഖലയിൽനിന്നും ധ്രുവപ്രദേശങ്ങളിലേക്കു പോകുന്തോറും സമുദ്രങ്ങളിലെ താപനില കുറയുന്നു. പക്ഷേ ക്രമമായ കുറവല്ല അനുഭവപ്പെടുന്നത്. തെക്കേ അക്ഷാംശം 400യിലാണ് വടക്കു നിന്നുള്ള ഉഷ്ണജലവും തെക്കു നിന്നുള്ള ഉപോഷ്ണജലവും സന്ധിക്കുന്നത്. 500ക്കും 600ക്കും ഇടയിലുള്ള മറ്റൊരു അഭിസരണ മേഖലയിൽ ഉപോഷ്ണജലം തെക്കു നിന്നുള്ള അതിശീതളജലവുമായി ചേരുന്നു. അന്റാർട്ടിക് സമുദ്രത്തിന്റെ അതിർത്തിരേഖയാണ് ഈ അഭിസരണകേന്ദ്രം. *പ്രൊഫസർ മെയ്നാർഡാണ്* ഈ മേഖലയെക്കുറിച്ച് ആദ്യമായി പഠനം നടത്തിയത്. ഈ പരിഗണനയിൽ അന്റാർട്ടിക് അഭിസരണത്തെ *മെയ്നാർഡ് രേഖ*യെന്നും വിളിക്കുന്നു.

## സമുദ്ര അഭിസരണങ്ങൾ

സമുദ്ര-അഭിസരണങ്ങൾ പൊതുവേ അസ്ഥായികളാണ്. എന്നാൽ അന്റാർട്ടിക് അഭിസരണം അങ്ങനെയല്ല. ഇതിന്റെ വാർഷിക വ്യതിചലനം 20 അക്ഷാംശത്തിൽ താഴെയാണ്; അഭിസരണരേഖയുടെ തെക്കും വടക്കും ഉള്ള ജലപിണ്ഡങ്ങളുടെ താപനിലകളിൽ വ്യക്തമായ അന്തരമുണ്ട്. ഇവയ്ക്കിടയിലുള്ള സമ്മിശ്രമേഖലയുടെ വിസ്തൃതി 100 കി.മീറ്ററോളം വരും. ഇവിടെ അഭിസരണം നിമിത്തം വിക്ഷോഭം അനുഭവപ്പെടുന്നു. ഈ മേഖലയിൽ രൂപംകൊള്ളുന്ന ചുഴികൾ 50 കി. മീറ്ററോളം വ്യാസത്തിൽ പ്രദക്ഷിണവും (clockwise), അപ്രദക്ഷിണവും (anticlockwise) ആയി അനുഭവപ്പെടുന്നു. ഈ മേഖല തരണംചെയ്യുന്ന കപ്പലുകൾക്ക് ഇത്തരം ചുഴികൾ പ്രശ്നങ്ങൾ സൃഷ്ടിക്കാറുണ്ട്.

ഇന്ത്യാസമുദ്രത്തിൽ ഈ അഭിസരണമേഖല 600 ദക്ഷിണ അക്ഷാംശത്തിലാണ്. കിഴക്കേ അറ്റത്തുമാത്രം അല്പം തെക്കു മാറിക്കാണുന്നു. പൂർവ പസിഫിക്കിൽ 620 തെക്കാണ് അഭിസരണം. കിഴക്കൻ അറ്റ്ലാന്റിക്കിൽ വടക്കുമാറി 480 അക്ഷാംശത്തിലെത്തുന്നു. അഭിസരണം അനുഭവപ്പെടുന്നത് ഉപരിതലത്തിനാണ്. ഊർധ്വാധരമായി നോക്കുമ്പോൾ വ്യത്യസ്ത താപനിലയുള്ള പല അടുക്കുകളായി സമുദ്രജലം വിഭജിച്ചിരിക്കുന്നതു കാണാം. വൻതോതിലുള്ള ഹിമദ്രാവം അന്റാർട്ടിക് സമുദ്രജലത്തിന്റെ സാന്ദ്രത കുറയ്ക്കുന്നു. കുറഞ്ഞ ലവണതകാരണമാണ് ഇതു സംഭവിക്കുന്നത്. അങ്ങനെ തെക്കൻ ജലപിണ്ഡങ്ങൾ തണുത്തതെങ്കിലും ഉപരിതലത്തിൽതന്നെ തങ്ങുന്നു. ഈ ക്രമീകരണം ആവർത്തിക്കപ്പെട്ട് അഭിസരണമേഖലയിൽ ശീതജലത്തിന്റെയും ഉഷ്ണജലത്തിന്റെയും ഒന്നിടവിട്ടുള്ള വിന്യാസം സാധിതമാവുന്നു.

അഭിസരണമേഖലയുടെ ഇരുവശത്തും ലവണത, താപനില എന്നിവയിൽ സാരമായ അന്തരം അനുഭവപ്പെടുന്നു. തത്ഫലമായി സമുദ്രജീവികളുടെ പ്രവാസം ദുഃസാധ്യമായിരിക്കുന്നു. അന്തരീക്ഷനിലയിലും അഭിസരണമേഖല സ്വാധീനം ചെലുത്തുന്നുണ്ട്. തൻമൂലം ഈ മേഖലയുടെ വശങ്ങളിൽ പരസ്പരവിരുദ്ധങ്ങളായ കാലാവസ്ഥാപ്രകാരങ്ങൾ അനുഭവപ്പെടുന്നു.

## പുറംകണ്ണികൾ
*http://maps.grida.no/go/graphic/the_antarctic_convergence 
*http://operation-snowbird.com/Antarctica/Convergence.htm 
*http://www.google.co.in/search?q=antarctic+convergence&hl=en&client=firefox-a&hs=EFx&rls=org.mozilla:en-US:official&prmd=ivns&tbm=isch&tbo=u&source=univ&sa=X&ei=qwFrTtmoHo7IrQf3vNTTBQ&ved=0CD0QsAQ&biw=1024&bih=574 Images for antarctic convergence

വർഗ്ഗം:ദക്ഷിണ സമുദ്രം
കടമ്മനിട്ട വാസുദേവൻ പിള്ള

thumb|300px|കടമ്മനിട്ട വാസുദേവൻ പിള്ള

കേരളത്തിലെ ഒരു പ്രശസ്ത പടയണി ആചാര്യനാണ്  **കടമ്മനിട്ട വാസുദേവൻ പിള്ള** (ജനനം 24 മേയ് 1947). കേരള ഫോക്‌ലോർ അക്കാദമിയുടെ മുൻ വൈസ് ചെയർമാനായ അദ്ദേഹം കേരളത്തിലെ പ്രമുഖ പടയണി അവതരണ വിഭാഗമായ കടമ്മനിട്ട ഗോത്രകലാകളരിയുടെ അധ്യക്ഷൻ കൂടിയാണ്.

## ജീവിതരേഖ
പത്തനംതിട്ട ജില്ലയിലെ കടമ്മനിട്ട എന്ന ഗ്രാമത്തിൽ ജനിച്ചു. അച്ഛൻമാളേക്കൽ രാമകൃഷ്ണപിള്ള, അമ്മ പാറുക്കുട്ടിയമ്മ. എം.എസ്സി. ഒന്നാം റാങ്കിൽ ജയിച്ച് എൻ.എസ്.എസ്. കോളേജ് അധ്യാപകനായി. ഹൈന്ദവ ക്ഷേത്രങ്ങളുമായി ബന്ധപ്പെട്ട അനുഷ്ഠാന കലകളിലൊന്നായ പടയണിക്കു പ്രശസ്തമാണ് കടമ്മനിട്ട ഗ്രാമം. കേരള ഭാഷാ ഇൻസ്റ്റിറ്റിയൂട്ട് പ്രസിദ്ധീകരിച്ച 'പടേനി' എന്ന ഗ്രന്ഥം കേരള സാഹിത്യ അക്കാദമിയുടെ പുരസ്‌കാരം നേടി. കേരള ഫോക്‌ലോർ അക്കാദമിയുടെ മുൻ വൈസ് ചെയർമാനായിരുന്നു. കടമ്മനിട്ട കവിതകളെ ഉപജീവിച്ച് കടിഞ്ഞൂപ്പൊട്ടൻ എന്ന നാടകമെഴുതി. 'യുദ്ധപർവം' എന്ന നാടകത്തിന് സംസ്ഥാന നാടക മത്സരത്തിൽ ഒന്നാംസ്ഥാനം ലഭിച്ചു.  

പന്തളം എൻ.എസ്.എസ്. കോളേജിലെ ഗണിത അദ്ധ്യാപകനായിരുന്നു.

## കൃതികൾ
*പടേനിയിലെ പാളക്കോലങ്ങൾ
*പടേനി
*പടയണിയുടെ ജീവതാളം
*പടയണി- ജനകീയ അനുഷ്ഠാന നാടകം

## പുരസ്കാരങ്ങൾ
*സംഗീത നാടക അക്കാദമി അവാർഡ്(1995)
*കേരള സാഹിത്യ അക്കാദമി അവാർഡ്(1996)
*2010ലെ പി.കെ. കാളൻ പുരസ്‌കാരം
*പടയണി പരമാചാര്യ കടമിനിട്ട മുഞ്ഞനാട്ട് നാരായണൻ നായർ ആശാൻ സ്മാരക സമിതി പുരസ്കാരം - പടയണി ആചാര്യ ബഹുമതി. 2023 ഏപ്രിൽ 22
*# ഏവൂർ അനുഷ്ടാന സമിതി - രാമൻ പിള്ള സ്മാരക കലാരത്ന ബഹുമതി. ഏപ്രിൽ 2023.
*#
*  

## അവലംബം
എമ്മാനുവൽ ലാസ്കർ

ഒരു ലോക ചെസ്സ് ചാമ്പ്യനാണ് **എമ്മാനുവൽ ലാസ്കർ** (ഡിസംബർ:24, 1868 – ജനുവരി 11, 1941) . 1868-ൽ പഴയ പ്രഷ്യ (ജർമ്മനി) യിൽ ജനിച്ച എമാനുവൽ ലാസ്കർ ചെസ്സിൽ മാത്രമല്ല ഗണിതശാസ്ത്രത്തിലും തത്ത്വചിന്തയിലും ഒരുപോലെ ആകൃഷ്ടനായിരുന്നു. കൂടാതെ ചെസ് ചരിത്രത്തിലെ ഏറ്റവും കരുത്തന്മാരായ കളിക്കാരിൽ അഗ്രഗണ്യസ്ഥാനമാണ് ലാസ്കറിനുള്ളത്.വിൽഹെം സ്റ്റീനിറ്റ്സിനു ശേഷം 1894 മുതൽ 1921 വരെ ലോകചാമ്പ്യനുമായിരുന്നു ലാസ്കർ. ഗണിതശാസ്ത്രത്തിലെ കമ്മ്യൂട്ടേറ്റീവ് ആൾജിബ്രാ ശാഖയിൽ ലാസ്കർ തന്റേതായ സംഭാവനകൾ നൽകിയിട്ടുണ്ട്. ചെസ്സിൽ ഒരു പ്രൊഫഷണൽ ശൈലിയ്ക്കു തുടക്കമിട്ടയാളെന്നും ലാസ്കറെ കരുതുന്നവരുണ്ട്. കളികളിലും ടൂർണമെന്റുകളിലും പങ്കെടുക്കുന്നതിനു കനത്ത മാച്ച് ഫീസാണ് ലാസ്കർ ആവശ്യപ്പെട്ടിരുന്നത്. എന്നാൽ ഇത് ഏറെ വിമർശനവും വിളിച്ചുവരുത്തുകയുണ്ടായി.
ചെസ്സിനെ സംബന്ധിച്ച് ആധികാരികമായ പല ഗ്രന്ഥങ്ങളും ലാസ്കർ രചിയ്ക്കുകയുണ്ടായി.
## ശൈലി
കളികളിൽ അങ്ങേയറ്റം വൈവിദ്ധ്യമാണ് ലാസ്കറിന്റെ പ്രത്യേകത. തുടക്കക്കാർ പോലും വിമുഖതകാണിയ്ക്കുന്ന കരുനീക്കങ്ങളാൽ കളി തുടങ്ങുകയും(Opening) എതിരാളിയെ ചിന്താക്കുഴപ്പത്തിലാക്കുകയും ചെയ്യും.എതിരാളിയിൽ മാനസിക സമ്മർദ്ദം ചെലുത്തുന്നത് ലാസ്കറെ സംബന്ധിച്ചിടത്തോളം അനിവാര്യമായ ഒരു സംഗതിയാണെന്നു വിദ്ഗ്ധർ ചൂണ്ടിക്കാണിച്ചിട്ടുണ്ട്.

## അവലംബം

## പുറത്തേക്കുള്ള കണ്ണികൾ

*
*
*
*
*
*
*
*

വർഗ്ഗം:1868-ൽ ജനിച്ചവർ
വർഗ്ഗം: 1941-ൽ മരിച്ചവർ
വർഗ്ഗം:ഡിസംബർ 24-ന് ജനിച്ചവർ
വർഗ്ഗം:ജനുവരി 11-ന് മരിച്ചവർ

വർഗ്ഗം:ലോക ചെസ്സ് ചാമ്പ്യന്മാർ
വർഗ്ഗം:ജർമ്മൻ ഗണിതശാസ്ത്രജ്ഞർ
ബോറിസ് സ്പാസ്കി

**ബോറിസ് വസിലിയേവിച്ച് സ്പാസ്കി** റഷ്യയിലെ ലെനിൻഗ്രാദിൽ  ജനിച്ചു.(ജനുവരി 30,1937 - 27.02.2025). കേവലം 10 വയസ്സിനുള്ളിൽ തന്നെ പ്രധാന മത്സരവേദികളിൽ സ്പാസ്കി പ്രത്യക്ഷപ്പെട്ടു തുടങ്ങി. ടിഗ്രൻ പെട്രോഷ്യനു ശേഷമുള്ള പത്താമത്തെ ലോകചെസ്സ് ചാമ്പ്യനുമാണ്(1969-1972). 1972-ലെ സ്പാസ്കി-ഫിഷർ പോരാട്ടം ലോക ചെസ്സ് ചരിത്രത്തിലെ ഇതിഹാസതുല്യവും പ്രസിദ്ധവുമായ പോരാട്ടമായി വിശേഷിപ്പിക്കപ്പെട്ടിട്ടുണ്ട്. ശീതസമരകാലത്തെ ഈ പോരാട്ടത്തിനു ലോകമാധ്യമങ്ങൾ  വൻ പ്രാധാന്യമാണ് നൽകിയത്. ചെസ്സ്ചരിത്രത്തിലെ ഏറ്റവും പ്രായം കുറഞ്ഞ ഗ്രാൻഡ് മാസ്റ്ററായിരുന്നു സ്പാസ്കി.

## ശൈലി

മികച്ച ഒരു പൊസിഷണൽ കളിയാണ് സ്പാസ്കി പിന്തുടരുന്നത്. സാങ്കേതിക,സൈദ്ധാന്തിക മികവും, പ്രതിരോധത്തിലുള്ള ഭദ്രതയും സ്പാസ്കിയുടെ സവിശേഷതയാണ്. *മാർഷൽ അറ്റാക്ക്*,*നിംസൊ-ഇൻഡ്യൻ ഡിഫൻസ്*, *സിസിലിയൻ ഡിഫൻസ്* എന്നി രീതികളിൽ സ്പാസ്കി അതീവ മികവു പുലർത്തിയിട്ടുണ്ട്. കിങ്സ് ഇൻഡ്യൻ അറ്റാക്ക് ശൈലിയിലെ ഒരു  തുടക്കം സ്പാസ്കിയുടെ പേരിൽ അറിയപ്പെടുന്നു.**1.Nf3 Nf6 2.g3 b5!?**
## അവലംബം

## പുറംകണ്ണികൾ
* 
* 
* Chessbase report of stroke
* OlimpBase
* Interview with Boris Spassky

വർഗ്ഗം:ലോക ചെസ്സ് ചാമ്പ്യന്മാർ  
വർഗ്ഗം:ചെസ്സ് ഗ്രാൻഡ്മാസ്റ്റർമാർ
ചർച്ച് ഓഫ് ഇംഗ്ലണ്ട്

ഇംഗ്ലണ്ടിലെ ഔദ്യോഗിക സഭയും ആഗോള ആംഗ്ലിക്കൻ സഭാസംസർഗ്ഗത്തിന്റെ മാതൃസഭയുമാണ് **ചർച്ച് ഓഫ് ഇംഗ്ലണ്ട്** അഥവാ **ആംഗ്ലിക്കൻ സഭ**. ഈ സഭ തങ്ങളെ പാശ്ചാത്യ ക്രൈസ്തവ പാരമ്പര്യപ്പെട്ടതായും  കാന്റർബറിയിലെ വിശുദ്ധ അഗസ്റ്റിന്റെ ഇംഗ്ലണ്ടിലെ പ്രേഷിതപ്രവർത്തനകാലഘട്ടത്തോളം (ക്രി വ 597) പൗരാണികതയുളളതായും കരുതുന്നു.

അഗസ്റ്റിന്റെ ദൗത്യത്തിന്റെ ഫലമായി ഇംഗ്ലണ്ടിലെ സഭ റോമൻ കത്തോലിക്കാ സഭയുടെ അവിഭാജ്യ ഭാഗമായിത്തീരുകയും മാർപ്പാപ്പയുടെ മേലധികാരം അംഗീകരിക്കുകയും ചെയ്തു. എന്നാൽ ഇംഗ്ലണ്ടിലെ രാജാവായ ഹെൻറി എട്ടാമന്റെ വിവാഹമോചനത്തിന്റെ കാനോനികത അഥവാ സഭാ വിശ്വാസപരമായ സാധുതയുമായി  ബന്ധപ്പെട്ട തർക്കങ്ങൾ ചർച്ച് ഓഫ് ഇംഗ്ലണ്ടും റോമൻ കത്തോലിക്കാ സഭയുമായുള്ള ബന്ധം മുറിയുവാനിടയാവുകയും 1534-ലെ 'മേലധികാര നിയമം' (Act of Supremacy) വഴിയായി ചർച്ച് ഓഫ് ഇംഗ്ലണ്ടിന്റെ മേലധികാരം ഇംഗ്ലണ്ട് രാജാവ് സ്വായത്തമാക്കുകയും ചെയ്തു. പിന്നീടുണ്ടായ സംഭവപരമ്പരകൾ 'ഇംഗ്ലീഷ് സഭയിലെ നവീകരണം' (English Reformation) എന്നറിയപ്പെടുന്നു. ഇക്കാലയളവിൽ സഭയിലെ കത്തോലിക്കാ-നവീകരണ പക്ഷങ്ങൾ  വിശ്വാസസംഹിതകളും ആരാധനാരീതികളും തങ്ങളുടെ ചിന്താഗതിക്കനുസരണമാക്കുവാനായി മത്സരിച്ചു കൊണ്ടിരുന്നു. എലിസബേത്തിന്റെ ഉടമ്പടി (Elizabethan settlement) എന്നറിയപ്പെടുന്ന ഒത്തുതീർപ്പു വഴിയാണ് ഈ മാത്സര്യങ്ങൾക്ക് ഒരു താത്കാലിക വിരാമമിടാനായത്. സഭ ഒരേ സമയം കാതോലികവും(Catholic) എന്നാൽ നവീകരിക്കപ്പെട്ടതുമാണ് (Reformed) എന്നതായിരുന്നു പ്രധാന ഒത്തുതീർപ്പു പ്രഖ്യാപനം:
*യേശുക്രിസ്തു സ്ഥാപിച്ച ഏകസഭയുടെ ഭാഗമെന്ന നിലയിലും അപ്പസ്തോലിക പാരമ്പര്യത്തിന്റെ കണ്ണി മുറിയാത്ത തുടർച്ച എന്ന നിലയിലും ഈ സഭയും *കാതോലികമാണ്*. അതിനാൽ തന്നെ ആദിമ സഭാപിതാക്കന്മാരുടെ പഠിപ്പിക്കലുകളായി കണക്കാക്കുന്ന അപ്പസ്തോലന്മാരുടെ വിശ്വാസപ്രമാണം, നിഖ്യാ വിശ്വാസപ്രമാണം, അത്താനാസ്യോസിന്റെ വിശ്വാസപ്രമാണം എന്നിവ ചർച്ച് ഓഫ് ഇംഗ്ലണ്ടും അടിസ്ഥാന വിശ്വാസങ്ങളായി കണക്കാക്കുന്നു.

*16-ആം നൂറ്റാണ്ടിലുണ്ടായ പ്രൊട്ടസ്റ്റന്റ് നവീകരണ ആശയങ്ങളിൽ ചിലവ അംഗീകരിച്ചിരിക്കുന്നതനാൽ ഈ സഭ *നവീകൃതവുമാണ്*.  

17-ആം നൂറ്റാണ്ടിൽ ഉടലെടുത്ത രാഷ്ട്രീയവും മതപരവുമായ തർക്കങ്ങൾ പ്യൂരിറ്റൻ, പ്രെസ്‌ബിറ്റേറിയൻ തുടങ്ങിയ വിഭാഗങ്ങൾ ചർച്ച് ഓഫ് ഇംഗ്ലണ്ടിന്റെ നിയന്ത്രണം ഏറ്റെടുക്കാവാൻ കാരണമായെങ്കിലും ഇവ പുന:സ്ഥാപന(Restortion)  കാലത്ത് അവസാനിപ്പിക്കുവാൻ സാധിച്ചു. സമകാലിക സഭയിലും പഴയകാല വിഭാഗീയതകളെ അനുസ്മരിപ്പിക്കും വിധം *ആംഗ്ലോ-കാത്തലിക്*, *ഇവാൻജലിക്കൽ* എന്നിങ്ങനെ അറിയപ്പെടുന്ന ഉൾപ്പിരിവുകൾ നിലനിൽക്കുന്നുണ്ട്. ആധുനിക കാലത്ത് ഈ സഭയിലെ യാഥാസ്ഥിതിക ദൈവശാസ്ത്രജ്ഞരും പുരോഗമനവാദികളും തമ്മിൽ വനിതാ പൗരോഹിത്യം, സ്വവർഗ്ഗാനുരാഗം തുടങ്ങിയ വിഷയങ്ങളിൽ തികഞ്ഞ ആശയവ്യത്യാസങ്ങൾ പ്രകടിപ്പിക്കുന്നുണ്ട്. 1994 മുതൽ സ്ത്രീകൾക്കും ചർച്ച് ഓഫ് ഇംഗ്ലണ്ട് പൗരോഹിത്യം നൽകി വരുന്നു. സ്ത്രീകളെ ബിഷപ്പുമാരായി വാഴിക്കുന്നതിനുള്ള നടപടിക്രമങ്ങൾ സജീവമായി പുരോഗമിക്കുന്നുമുണ്ട്.

ഇടവകകളും, പല ഇടവകകൾ ചേർന്ന ബിഷപ്പ് അധ്യക്ഷനായുള്ള മഹായിടവകകളും (dioceses) ചേർന്നതാണ് ചർച്ച് ഓഫ് ഇംഗ്ലണ്ടിന്റെ ഭരണസംവിധാനം. കാന്റർബറി ആർച്ച്ബിഷപ്പാണ് സഭയുടെ ആത്മീയ മേലധ്യക്ഷൻ. ലോകത്തിന്റെ വിവിധ ഭാഗങ്ങളിലുള്ള ആംഗ്ലിക്കൻ സഭകൾ ഇദ്ദേഹവുമായി കൂട്ടായ്മ പുലർത്തിവരുന്നു.

## അവലംബം


വർഗ്ഗം:ക്രൈസ്തവസഭകൾ
അലക്സാണ്ടർ അലഖിൻ

ചെസ് ലോകത്തെ എന്നത്തെയും മികച്ച കളിക്കാരിൽ ഒരാളാണ്  റഷ്യയിൽ ജനിച്ച **അലക്സാണ്ടർ അലക്സാണ്ട്രോവിച്ച് അലഖിൻ.** (ജനനം 1892, മരണം മാർച്ച് 24 1946). മികച്ച ഒരു ചെസ്സ് സൈദ്ധാന്തികൻ കൂടിയായിരുന്നു അദ്ദേഹം. നാലാമത്തെ ലോക ചെസ്സ് ചാമ്പ്യനുമാണ് അലഖിൻ. കാപബ്ലാങ്കയെ ആണ് അദ്ദേഹം പരാജയപ്പെടുത്തിയത്. ചെസ്സിൽ പുതിയ ശൈലീ വിശേഷങ്ങൾ അലഖിൻ പരീക്ഷിച്ചു. റഷ്യയിലെ ഒരു സമ്പന്ന കുടുംബത്തിൽ ജനിച്ച അലഖിൻ ബാലനായിരിയ്ക്കുമ്പോൾ തന്നെ  പ്രധാന മത്സരങ്ങളിൽ പങ്കെടുത്തു തുടങ്ങി.അന്നത്തെ ഒന്നാം കിട കളിക്കാരായ എമ്മനുവൽ ലാസ്കറെയും,കാപബ്ലാങ്കയെയും അലഖിൻ നേരിടുകയുണ്ടായി.(1920-27) ചെസ്സ് ബോർഡിൽ  സങ്കീർണ്ണതയും ഭാവനയും  ഒരുപോലെ സമഞ്ജസിപ്പിച്ച അലഖിൻ പോർട്ടുഗലിലെ ‘എസ്തോറിൽ’ ഹോട്ടലിൽ വച്ച്  ദുരൂഹസാഹചര്യത്തിൽ മരണമടഞ്ഞു .

## അവലംബം

## പുറത്തേക്കുള്ള കണ്ണികൾ

വർഗ്ഗം:1892-ൽ ജനിച്ചവർ
വർഗ്ഗം: 1946-ൽ മരിച്ചവർ
വർഗ്ഗം:ജനിച്ച ദിവസം ഇല്ലാത്ത ജീവചരിത്രലേഖനങ്ങൾ
വർഗ്ഗം:മാർച്ച് 24-ന് മരിച്ചവർ

വർഗ്ഗം:ലോക ചെസ്സ് ചാമ്പ്യന്മാർ
വർഗ്ഗം:ചെസ്സ് ഗ്രാൻഡ്മാസ്റ്റർമാർ
അന്റിലിസ് ദ്വീപുകൾ

വെസ്റ്റ് ഇൻഡീസിലെ ബഹാമസ് ഒഴിച്ചുള്ള ദ്വീപുകളുടെ പൊതുനാമധേയമാണ് **അന്റിലിസ് ദ്വീപുകൾ**.  യൂറോപ്പിനു പടിഞ്ഞാറ് അറ്റ്ലാന്റിക്കിലെവിടെയോ കിടക്കുന്നുവെന്നു വിശ്വസിക്കപ്പെട്ടുപോന്ന ഒരു സാങ്കല്പികമേഖലയാണ് *അന്റിലിസ്* എന്ന പേരിന്നാസ്പദം. ഈ ദ്വീപുകളെ ആദ്യം കണ്ടെത്തിയ യൂറോപ്യൻ ക്രിസ്റ്റഫർ കൊളംബസ് ആണ്. വലിപ്പച്ചെറുപ്പമനുസരിച്ച് ഈ ദ്വീപുകൾ രണ്ടു വിഭാഗങ്ങളായി ഗണിക്കപ്പെടുന്നു. ക്യൂബ, ഹിസ്പാനിയോളാ, ജമൈക്ക, പ്യൂർട്ടോറിക്കോ എന്നിവ *ഗ്രേറ്റർ അന്റിലിസി*ൽ ഉൾപ്പെടുന്നു; ബാക്കിയുള്ളവ *ലെസ്സർ അന്റിലിസി*ലും. വെനീസ്വലയുടെ വടക്കൻ തീരം മുതൽ ഫ്ലോറിഡ വരെ ഇടവിട്ടു കിടക്കുന്ന ഈ ദ്വീപസമൂഹം ചാപാകൃതിയിൽ കാണപ്പെടുന്നു. മൊത്തം നീളം 4,000 കിലോമീറ്ററോളം വരും. പൊതുവേ പർവതങ്ങൾ നിറഞ്ഞ ഭൂപ്രകൃതിയാണ്. കടുത്ത ചൂടും കനത്ത മഴയുമുള്ള ഉഷ്ണമേഖലാ കാലാവസ്ഥയാണുള്ളത്.

## പുറംകണ്ണികൾ
*http://www.google.co.in/search?q=Antilles+Islands&hl=en&client=firefox-a&hs=6UQ&rls=org.mozilla:en-US:official&prmd=ivns&tbm=isch&tbo=u&source=univ&sa=X&ei=oYJrTvb7DoGvrAeQ1OmsBQ&ved=0CDEQsAQ&biw=1024&bih=574 Images for Antilles Islands
*http://geography.about.com/library/faq/blqzantilles.htm 
*http://www.nationsonline.org/oneworld/grenada.htm

വർഗ്ഗം:കരീബിയൻ ദ്വീപുകൾ
വർഗ്ഗം:ലെസ്സർ ആന്റില്ലസ്
അന്റൊയിൻ ആന്ദ്രേ

ഒരു ഫ്രഞ്ചു നടനായിരുന്നു **‍അന്റൊയിൻ ആന്ദ്രേ** (ഇംഗ്ലീഷ്:André Antoine, 1858 - 1943). സ്റ്റേജ് മാനേജർ, നാടക നിരൂപകൻ, നടൻ എന്നീ നിലകളിൽ 19-ആം നൂറ്റാണ്ടിന്റെ ഉത്തരാർധത്തിൽ ഫ്രാൻസിൽ പ്രസിദ്ധിയാർജിച്ചു. 1858-ൽ ലിമോഷിലാണ് ഇദ്ദേഹം ജനിച്ചത്. ഫ്രഞ്ച് നാടകവേദിയിൽ സ്വാഭാവികതാവാദം (natura-lism) ആദ്യമായി ആവിഷ്കരിച്ചത് ഇദ്ദേഹമാണ്. ഫ്രാൻസിലെ പരമ്പരാഗത ശൈലീകൃത നാടകസങ്കേതങ്ങളെ (stylization) നിരാകരിച്ച ഇദ്ദേഹം തിയറ്റർ ലിബ്ര എന്ന പേരിൽ ഒരു പരീക്ഷണാത്മക നാടകവേദിക്ക് തുടക്കം കുറിച്ചു (1887). ഈ പ്രസ്ഥാനത്തിൽ ഇദ്ദേഹത്തിന് എമിലി സോളായുടെ പിന്തുണയും സഹായവും ലഭിച്ചു. ജീവിതയാഥാർഥ്യങ്ങളോട് അടുപ്പവും പൊരുത്തവുമുള്ള നാടകങ്ങൾ അവതരിപ്പിക്കുന്നതിനായി ആന്ദ്രേ നടത്തിയ യത്നങ്ങളെ സോളാ പുകഴ്ത്തുകയും വിലമതിക്കുകയും ചെയ്തു. മറ്റു പല സാഹിത്യകാരൻമാരും സോളായുടെ മാതൃക സ്വീകരിച്ച് ആന്ദ്രേയെ പ്രോത്സാഹിപ്പിച്ചു. തത്ഫലമായി യുജിൻ ബ്രിയു, ക്യൂറെനിലെ ഫ്രാൻസുവാ, പോർട്ടോറിഷിലെ ജോർജ്, ഇബ്സൻ തുടങ്ങിയവരുടെ യഥാതഥനാടകങ്ങളുടെ ഒരു പരമ്പര തന്നെ ആന്ദ്രേ പാരിസിൽ അവതരിപ്പിച്ചു. അതോടുകൂടി ഫ്രഞ്ചു നാടകവേദിയുടെ ചരിത്രത്തിൽ ആന്ദ്രേയ്ക്ക് സുപ്രധാനമായ ഒരു സ്ഥാനം ലഭ്യമാവുകയും ചെയ്തു. ആന്ദ്രേ ആരംഭമിട്ട *സ്വതന്ത്ര നാടകവേദി പ്രസ്ഥാന*ത്തിന് പാരീസിലും ഫ്രാൻസിൽ ഒട്ടാകെയും അത്യധികം പ്രാധാന്യം ലഭിച്ചു. ബർലിനിലെ ഫ്രിബൂണെ, ലണ്ടനിലെ ഇൻഡിപെൻഡന്റ് തിയറ്റർ തുടങ്ങിയ സ്ഥാപനങ്ങൾ ആന്ദ്രേയുടെ *തിയറ്റർ ലിബ്ര*യുടെ പാത പിന്തുടർന്നു.

1894-ൽ ആന്ദ്രേ തിയറ്റർ ലിബ്രയുടെ സംവിധായക സ്ഥാനം ഉപേക്ഷിച്ച് ജിംനാസുമായി ബന്ധപ്പെട്ടു; അതുകഴിഞ്ഞ് 1896-ൽ ഓഡിയോണുമായും. 1897-ൽ സ്വന്തമായി തിയറ്റർ അന്റോയിൻ എന്ന സ്ഥാപനം സംഘടിപ്പിച്ചു. 1906-ൽ വീണ്ടും ഓഡിയോണുമായി സഹകരിച്ചുവെങ്കിലും 1913-ൽ ആ ബന്ധം അവസാനിപ്പിച്ച് ഒരു നാടകവിമർശകനായി മാറി. 1943 ഒക്ടോബർ 21-ന് ബ്രിട്ടനിലെ ബ്രസ്റ്റിനിൽ ആന്ദ്രേ നിര്യാതനായി. ആന്ദ്രേയുടെ നാടകവേദിയിലെ സേവനങ്ങളെ വിലയിരുത്തിക്കൊണ്ട് എസ്.എം.വാക്സ്മാൻ അന്റോയിനും സ്വതന്ത്രനാടകവേദിയും എന്നൊരു ഗ്രന്ഥം 1926-ൽ പ്രസിദ്ധപ്പെടുത്തിയിട്ടുണ്ട്.

## പുറംകണ്ണികൾ
*http://www.wayneturney.20m.com/antoineandre.htm 
*http://www.facebook.com/pages/Antoine-Andr%C3%A9/110378585656787
*http://www.google.co.in/search?q=Andr%C3%A9+Antoine&hl=en&client=firefox-a&hs=Djm&rls=org.mozilla:en-US:official&prmd=ivnsbo&tbm=isch&tbo=u&source=univ&sa=X&ei=E5prTomzKYvprQeXzM3XCg&ved=0CF0QsAQ&biw=1024&bih=574 Images for André Antoine
 

വർഗ്ഗം:ഫ്രഞ്ച് നാടക അഭിനേതാക്കൾ
വെന്നിയൂർ

മലപ്പുറം ജില്ലയിലെ തിരൂരങ്ങാടി ഗ്രാമപഞ്ചായത്തിലെ ഒരു പ്രദേശമാണ് **വെന്നിയൂർ**. നാഷണൽ ഹൈവേ 66 ഈ പ്രദേശത്തിലൂടെ കടന്നുപോകുന്നു.

## വിദ്യാഭ്യാസ സ്ഥാപനങ്ങൾ
* വെന്നിയൂർ ജി.എം. യു.പി. സ്കൂൾ

വർഗ്ഗം:മലപ്പുറം ജില്ലയിലെ ഗ്രാമങ്ങൾ
മിഖായിൽ ബക്തിൻ

പ്രശസ്തനായ റഷ്യൻ സാഹിത്യകാരനും ചിന്തകനുമായിരുന്നു **മിഖായിൽ ബക്തിൻ**(Mikhail Bakhtin).

ജീവിതത്തിലെ ഊർജ്വസവലമായ കാലഘട്ടത്തിൽ ഭരണകൂടത്താൽ നിരന്തരം വെട്ടയാടപ്പെടുക, സ്വന്തം പേരിൽ എഴുതുവാൻ പോലും കഴിയാതിരിക്കുക, എഴുതിയതൊന്നും ആരും കണക്കിലെടുക്കതിരിക്കുക , നാടുകടത്തപ്പെട്ട് വിദൂര ദേശങ്ങളിൽ അജ്ഞാതനായി കഴിയാൻ വിധിക്കപ്പെടുക പിന്നെ സംവത്സരങ്ങൾക്കു ശേഷം പെട്ടെന്ന് തിരിച്ചരിയപ്പെടുക.അതോടെ സര്വരധ്യനായി മാറുക.വിസ്മയകരമായ ഒരു ഉയിര്തെഴുന്നെല്പിന്റെ കഥയാണ് റഷ്യൻ സാഹിത്യ ചിന്തകനായ മിഖായിൽ ബക്തിന്റെത്.സമകാലിക സാഹിത്യ പഠന രംഗത്ത് ഗണ്യമായ സ്വാധീനമുണ്ട് അദ്ദേഹതിന്റെ ചിന്തകൾക്ക്.ഡയലോജിസം (Dialogism) എന്നാണ് ബക്തിന്റെ സാഹിത്യ സിദ്ധാന്തം അറിയപ്പെടുന്നത്.ജനപ്രിയ സംസ്കാരം , ഉത്സവം എന്നിവയ്ക്ക് സംസ്കാരത്തിന്റെ രൂപപ്പെടലിൽ ഉള്ള സ്വാധീനത്തെ  അദ്ദേഹം എടുത്തു കാണിച്ചു.നോവലിനെ പറ്റി അദ്ദേഹം ആവിഷ്കരിച്ച സിദ്ധാന്തങ്ങൾ അചുംബിതമായ ആശയങ്ങൾ ആയിരുന്നു.

## ജീവിത രേഖ
മോസ്കോക്ക് തെക്കുഭാഗത്തുള്ള ഒറീൽ എന്നാ ഒരു ഇടത്തരം പട്ടണത്തിൽ 1895 നവംബർ 16-നു മിഖായിൽ മിഖയിലോവിച് ബക്തിൻ ജനിച്ചു(റഷ്യൻ ഭാഷയിൽ ശരിയായ ഉച്ചാരണം ബഹ്ചിൻ എന്നാണ്).അദ്ദേഹത്തിന്റെ പിതാവ് ബാങ്ക് ജീവനക്കാരനായിരുന്നു.ജർമനിക്കാരിയായ ആയയാണ്‌ ബക്തിനെ ബാല്യകാലത്ത് പരിചരിച്ചത്. അതിനാൽ ജർമൻ ഭാഷയും ബാല്യ കാലത്ത് തന്നെ ബക്തിനു വശമായി.അച്ഛനുണ്ടായ സ്ഥലം മാറ്റങ്ങൾക്കനുസരിച്ച് റഷ്യൻ സാമ്രാജ്യത്തിന്റെ വിവിധ സ്ഥലങ്ങളിൽ ബക്തിൻ വിദ്യഭ്യാസം നടത്തി.അത്യന്തം വ്യത്യസ്തങ്ങൾ ആയിരുന്നു ഓരോ സ്ഥലവും.സംസ്കാരങ്ങളുടെയും ഭാഷകളുടെയും വൈവിധ്യം പിന്നീട് ബക്തിന്റെ വിഷയമാകാൻ ബാല്യകാല ജീവിതം സഹായിച്ചു.

## ബാഹ്യ കണ്ണികൾ
http://www.iep.utm.edu/bakhtin/

വർഗ്ഗം:റഷ്യൻ സാഹിത്യകാരന്മാർ
വർഗ്ഗം:റഷ്യൻ തത്ത്വചിന്തകർ
വർഗ്ഗം:1895-ൽ ജനിച്ചവർ
ബ്രേക്ക്‌ ഡാൻസ്

ഹിപ് ഹോപ്‌ സംസ്ക്കാരത്തിന്റെ ഭാഗമായി അമേരിക്കയിലെ ആഫ്രോ അമേരിക്കൻ, ലാറ്റിനോ വംശജരായ ചെറുപ്പക്കാർ അവതരിപ്പിച്ചു തുടങ്ങിയ ഒരു തെരുവ് നൃത്ത രീതിയാണ് **ബ്രേക്ക്‌ ഡാൻസ്**, ബി ബോയിംഗ് (B-boying ) അഥവാ ബ്രേക്ക് ഡാൻസിംഗ് (break dancing). 1970കളിലാണ് ഇതിൻറെ തുടക്കം. ന്യൂയോർക്ക്‌ സിറ്റിയിലെ വഴിയോരങ്ങളിലാണ് ആദ്യമായി ഇത് അവതരിപ്പിച്ചു തുടങ്ങിയത്. ബ്രേക്ക്‌ ഡാൻസ് എന്നാണ് പൊതുവേ അറിയപ്പെടുന്നതെങ്ങിലും ഇതിൻറെ യഥാർത്ഥ നാമം ബി ബോയിംഗ്(B-boying) അല്ലെങ്കിൽ ബ്രേക്കിംഗ്(breaking) എന്നാണ്. ഡാൻസ് ചെയ്യുന്ന ആളുകളെ ബി ബോയ്സ് (b-boys), ബി ഗേൾസ്‌ (b-girls ), അല്ലെങ്കിൽ ബ്രെക്കേഴ്സ് (breakers ) എന്ന് വിളിക്കുന്നു. നാല് തരത്തിലുള്ള നീക്കങ്ങളാണ് ഈ നൃത്ത രീതിക്കുള്ളത്. അവ toprock, downrock, power moves,  freezes/suicides എന്നിവയാണ്. ആദ്യ കാലങ്ങളിൽ ഹിപ് ഹോപ്‌ സംഗീതം മാത്രമേ ഇതിനു ഉപയോഗിച്ചിരുന്നുള്ളു. എന്നാൽ പിന്നീട് ഒരേ രീതിയിലുള്ള ഡ്രം ബീറ്റ് ഉള്ള പല മറ്റു സംഗീതശാഖ കളുടെകൂടെയും ഇത് അവതരിപ്പിച്ചു തുടങ്ങി. 

വർഗ്ഗം:നൃത്തങ്ങൾ